cyanic-selkie/wikianc huggingface dataset:
ഫർഹത് ഹാഷ്മി
അൽ ഹുദ ഫൗണ്ടേഷൻ
ഇന്റർനാഷണൽ ഇസ്ലാമിക് യൂണിവേഴ്സിറ്റിയിൽ പഠിപ്പിക്കുമ്പോൾ തന്നെ, ഫർഹത് ഹാഷ്മി സ്ത്രീകൾക്കായി അനൗപചാരിക മത പഠന ക്ലാസുകൾ ആരംഭിച്ചു. ഡോക്ടറേറ്റ് ലഭിച്ച ശേഷം സ്കോട്ട്ലന്റിൽ നിന്ന് പാകിസ്താനിൽ തിരിച്ചെത്തിയ അവൾ അൽ ഹുദ ഇന്റർനാഷണൽ വെൽഫെയർ ഫൗണ്ടേഷൻ ആരംഭിച്ചു. സ്ത്രീകൾ അടിസ്ഥാന ഇസ്‌ലാമിക ഗ്രന്ഥങ്ങൾ പഠിക്കുകയും വ്യാഖ്യാനിക്കുകയും ചെയ്യുന്ന വിദ്യാലയങ്ങൾ സ്ഥാപിച്ച് കൊണ്ടാണ് ഫൗണ്ടേഷന്റെ തുടക്കം. സാമ്പ്രദായിക മതപഠന കേന്ദ്രങ്ങളിലെ സ്ത്രീസൗഹൃദപരമല്ലാത്ത അവസ്ഥകളെ മറികടക്കാൻ ഈ സംരംഭത്തിലൂടെ ഇവർക്ക് കഴിഞ്ഞു. വിദ്യാസമ്പന്നരായ സ്ത്രീകൾ ഫൗണ്ടേഷന്റെ വിദ്യാലയങ്ങളിൽ ആകൃഷ്ടരായി വന്നു. ഫർഹത് ഹാഷ്മി തന്റെ സ്ഥാപനങ്ങളിൽ നടപ്പാക്കിയ നൂതനമായ അധ്യാപന രീതികൾ ഇതിന്റെ വിജയത്തിന്റെ പിന്നിൽ ഉണ്ടെന്ന് വിദഗ്ദർ അഭിപ്രായപ്പെടുന്നു.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1957-ൽ ജനിച്ചവർ
മാപ്പിള ലഹളകൾ
കാരണങ്ങൾ
ജന്മി മേധാവിത്യത്തിൽ കുടിയൻമാർക്ക് ഉണ്ടായ അതൃപ്തിയാണ് ലഹളകൾക്കു പിന്നിലെ യഥാർത്ഥ കാരണങ്ങളായി വിലയിരുത്തപ്പെടുന്നത്. അക്കാലങ്ങളിൽ ഭൂമിയുടെ ഉടമസ്ഥാവകാശം നമ്പൂതിരി - നായർ വിഭാഗങ്ങളിൽ പെടുന്ന ജന്മികളുടെയോ ദേവസ്വത്തിന്റെയോ പേരിൽ നിക്ഷിപ്തമായിരുന്നു. കുടിയാന്മാരായ അയിത്ത ജാതികൾക്ക് ഭൂമിയുടെ മേൽ ഉടമസ്ഥാവകാശം ഉണ്ടായിരുന്നില്ല. ജന്മി നിശ്ചയിക്കുന്ന കൂലിയായിരുന്നു പാട്ടക്കാർക്കു നൽകിയിരുന്നത് അതിൽ നിന്ന് തന്നെ നികുതിയും ഒടുക്കണമായിരുന്നു. അല്ലാത്ത പക്ഷം അടിമകളാക്കി വിൽക്കുവാൻ വരെ ജന്മിക്ക് അവകാശമുണ്ടായിരുന്നു. അയിത്തം ലംഘിച്ചാൽ അവയവങ്ങൾ ഛേദിക്കുകയോ കൊല്ലുകയോ ചെയ്യും ജന്മിക്കെതിരെ സംസാരിച്ചാലും ഇതേ പോലെ നാവറുത്തു മാറ്റുകയോ കൊല്ലുകയോ ചെയ്യും
ഇത്തരം ജാതീയമായ പീഡനങ്ങളാലും കുടിയാൻ വിരുദ്ധ നിലപാടുകളാലും കീഴാള വർഗ്ഗക്കാർ ജീവിതം നയിച്ച് കൊണ്ടിരുന്ന കാലത്താണ് ഇസ്‌ലാമിക മത പ്രചാരണവുമായി സൂഫി സിദ്ധന്മാർ ഏറനാട് വള്ളുവനാട് പൊന്നാനി ഭാഗങ്ങളിലേക്ക് രംഗ പ്രവേശനം ചെയ്യുന്നത് അറബി തങ്ങൾ, ഹസ്സൻ ജിഫ്രി, സയ്യിദ് അലവി, സയ്യിദ് ഫസൽ തുടങ്ങിയ മുസ്‌ലിം മിഷനറിമാരിലൂടെ ഈ ഭാഗങ്ങളിൽ ഇസ്‌ലാം മതം വ്യാപിക്കാൻ തുടങ്ങി. ഒട്ടേറെ കീഴാള വിഭാഗക്കാരായ കുടിയാൻമാർ ഇവരിലൂടെ ഇസ്‌ലാമിലേക്ക് മാർഗ്ഗം കൂടി. മാർഗ്ഗം കൂടിയവരോട് ജന്മികളുടെ ഉച്ചിഷ്ടം കഴിക്കരുത്, വസ്ത്രം ധരിക്കണം, കുഴിയിൽ ഭക്ഷണമിട്ടു തന്നാൽ കഴിക്കരുത്, പൊതു വഴി ഉപയോഗിക്കണം, മാറ് മറക്കണം, അയിത്തമോ, തീണ്ടാപാടോ പാലിക്കരുത് പോലുള്ള നിർദ്ദേശങ്ങൾ മുസ്‌ലിം പണ്ഡിതന്മാർ നൽകി. ഈ ഉപദേശങ്ങൾ മാർഗ്ഗം കൂടി മാപ്പിളമാരായവർ നടപ്പിലാക്കാൻ തുടങ്ങിയതോടെയാണ് ലഹളകളുടെ വെടിമരുന്നിനു തീ കൊടുക്കുന്നത്. അന്ന് വരെ തങ്ങളെ അനുസരിച്ചവർ ഒരു സുപ്രഭാതത്തിൽ ധിക്കാരപരമായി പെരുമാറുന്നത് ജന്മികൾക്ക് സഹിക്കാവുന്നതിലും അപ്പുറമായിരുന്നു. ജന്മികളുടെ രോഷം കുടിയാൻ നിയമങ്ങളിലൂടെ പ്രകടിപ്പിക്കാൻ തുടങ്ങുകയും അതിനെ മാപ്പിളമാർ വിപ്ലവത്തിലൂടെ നേരിടുകയും ചെയ്തതോടെ ലഹളകൾ വ്യാപിക്കാൻ തുടങ്ങി. മാർഗ്ഗം കൂടിയ അടിയാളന്മാർ മേലാളന്മാരെ ബഹുമാനിക്കാത്തതുമായി ബന്ധപ്പെട്ട് ബ്രിട്ടീഷ് ഇന്ത്യ രൂപീകരണത്തിന് മുമ്പ് തന്നെ നെടിയിരുപ്പ് സ്വരൂപത്തിൽ പെട്ട ഈ പ്രദേശങ്ങളിൽ ഇത്തരത്തിലുള്ള ലഹളകൾ എമ്പാടും നടന്നിട്ടുണ്ട്. തിരൂരങ്ങാടി വിപ്ലവം, ഓമാനൂർ ലഹള എന്നിവ ഇതിനുദാഹരണമാണ് സാമൂതിരിയുടെ നാടുവാഴിയായിരുന്ന പാറനമ്പിക്കെതിരെ അരങ്ങേറിയ മലപ്പുറം പട മാപ്പിള ലഹളകൾക്കു മുൻപ് അരങ്ങേറിയഇത്തരം പോരാട്ടങ്ങളിൽ പ്രധാനപെട്ടതാണ്.
കുടിയാന്മാർക്കെതിരെ ജന്മികളും ബ്രിട്ടീഷ് അധികാരികളും പരസ്പരം സഹായവർത്തികളായി നിലകൊണ്ടതോടെ സാമ്രാജ്യത്വ വിരുദ്ധ പോരാട്ടങ്ങളും - കാർഷിക പോരാട്ടങ്ങളും സംയോജിക്കുകയും ബ്രിട്ടീഷ്-ജന്മി സഖ്യത്തിനെതിരായ ലഹളകളായി അവ പരിണമിക്കുകയും ചെയ്തു. ജന്മികൾ ഹിന്ദുക്കളും കുടിയൻമാർ ഭൂരിഭാഗം മാപ്പിളമാരും ആയത് കൊണ്ട് ലഹളകൾക്ക് മതപരമായ നിറം കലരാനും ഇടയായി.
ലഹളകൾ
ചെറുതും വലുതുമായി ഏകദേശം 830 ഓളം ലഹളകൾ ഈ കാലയളവിൽ ഉണ്ടായി എന്നാണ് കണക്കാക്കപ്പെടുന്നത്. മുട്ടുചിറ ലഹള,മണ്ണൂർ ലഹള ചേരൂർ കലാപം,മഞ്ചേരി കലാപം വണ്ടൂർ ലഹള കൊളത്തൂർ ലഹള പൊന്നാനി വിപ്ലവം മട്ടന്നൂർ കലാപം മണ്ണാർക്കാട് ലഹള, തൃക്കാലൂർ ലഹള.എന്നിവയാണ് പ്രധാനപ്പെട്ടവ. കലാപങ്ങളിലെ മുഖ്യ സ്ഥാനം വഹിക്കുന്ന 1921 ലെ മലബാർ കലാപത്തോടെയാണ് നൂറ്റാണ്ടുകൾ നീണ്ടു നിന്ന പോരാട്ടങ്ങൾക്ക് അറുതി വന്നത്. 1841 -921 കാലയളവിൽ ഏകദേശം 86 ലധികം വിപ്ലവങ്ങൾ ബ്രിട്ടീഷ് ഉദ്യോഗസ്ഥർക്കെതിരെ മാത്രം ഉണ്ടായിട്ടുണ്ട് ലഹളകളുടെ പിന്നിലെ പ്രധാന കാരണമായി ബ്രിട്ടീഷ് ഉദ്യോഗസ്ഥർ നോക്കി കാണുന്നത് കീഴാളരുടെ ഇസ്ലാമിലേക്കുള്ള മാർഗ്ഗം കൂടലാണ്. ജന്മികളുടെ കീഴിൽ അനുസരണയോടെ ജീവിച്ചവർ മാർക്കം കൂടിയതോടെ അക്രമാസക്തരായി മാറിയെന്നും അവകാശങ്ങൾ ചോദിച്ചു ലഹളകൾ ഉണ്ടാക്കാൻ തുടങ്ങിയെന്നുമായിരുന്നു സർക്കാർ കണ്ടെത്തലുകൾ. വനവാസികളുടെയും കാടന്മാരുടെയും സ്വഭാവമാണ് മാപ്പിളമാർ പ്രകടിപ്പിക്കുന്നതെന്നും അവരെ അടിച്ചൊതുക്കുകയാണ് ലഹളകൾ തടയാനുള്ള ഏക വഴിയെന്നും സ്ട്രെൻജ് അടക്കമുള്ള മുഴുവൻ ബ്രിട്ടീഷ് ഉദ്യോഗസ്ഥർ വിധിയെഴുതി.
എന്നാൽ മലബാർ കളക്ടറായിരുന്ന വില്യം ലോഗൻ ഗവർണ്ണർക്ക് സമർപ്പിച്ച നിർദ്ദേശങ്ങൾ പതിവ് ബ്രിട്ടീഷ് രീതികളിൽ നിന്നും വ്യത്യസ്തമായിരുന്നു. മാപ്പിളമാരെ കാടമാരാക്കിയും കുഴപ്പക്കാരാക്കിയുമുള്ള സ്ട്രെഞ്ജ് അടക്കമുള്ള മുൻ ബ്രിട്ടീഷ് അധികാരികളുടെ വാദങ്ങൾ പാടെ തള്ളുന്നതായിരുന്നു ഈ റിപ്പോർട്ട് കുടിയാന്മാരായിരുന്ന മാപ്പിളമാർ ജന്മികളാലും നിയമങ്ങളാലും കഷ്ടത അനുഭവിക്കുന്നുണ്ടെന്നും മരണകരം പോലുള്ള ജന്മി നിയമങ്ങൾ പൊളിച്ചെഴുതണമെന്നും നികുതികൾ കുറച്ചു മാപ്പിള ഔട്ട്റേജസ് ആക്ട് പോലുള്ള നിയമങ്ങൾ മാറ്റിവെച്ചു മാപ്പിളമാരോട് മാനുഷികപരമായുള്ള ഇടപെടലുകളിലൂടെ കലാപ സാധ്യത കുറക്കണമെന്നെല്ലാമായിരുന്നു ലോഗൻ നിർദ്ദേശിച്ചിരുന്നത് എന്നാൽ മുല്ലക്കോയ അടക്കമുള്ള മുസ്ലിം പുരോഹിതരുമായി ബന്ധം പുലർത്തിയിരുന്ന ലോഗന്റെ നിർദ്ദേശങ്ങൾ മുഖ വിലക്കെടുക്കാതെ ബ്രിട്ടീഷ് ഗവർണ്ണർ പുതിയ കമ്മീഷനെ നിയമിക്കുകയും ലോഗനെ തരം താഴ്ത്തുകയും ചെയ്തു
കലാപ നേതൃത്വം
സൂഫി സിദ്ധന്മാരും, സയ്യിദന്മാരും യാഥാസ്ഥിതിക പുരോഹിതന്മാരുമായിരുന്നു കലാപങ്ങളുടെയെല്ലാം നേതൃത്വ സ്ഥാനമോ ബുദ്ധികേന്ദ്രമായും പ്രവർത്തിച്ചത്. ആചാരങ്ങളിൽ ബന്ധിതമായി കിടന്നിരുന്ന അന്നത്തെ മാപ്പിളമാർക്കിടയിൽ ഇവർക്കുണ്ടായിരുന്ന സ്ഥാനം വളരെ വലുതായിരുന്നു. ഇത്തരം പുണ്യ പുരുഷന്മാർ ദൈവികതയുടെ സഹായികളായാണ് മാപ്പിളമാർ കണ്ടിരുന്നത് അവർ കറാമത്ത് എന്ന അത്ഭുത പ്രവർത്തികൾക്ക് കഴിവുള്ളവരാണെന്ന് വിശ്വസിക്കപ്പെട്ടു. അവരുടെ അനുഗ്രഹങ്ങക്കും പ്രാർത്ഥനകൾക്കും സമൂഹം വലിയ സ്ഥാനം നൽകിയിരുന്നു. പൗരോഹിത്യത്തിനുണ്ടായിരുന്ന ഇത്തരം സ്ഥാനമാനങ്ങൾ അവരുടെ കൽപ്പനകളും നിർദ്ദേശങ്ങളും ശിരസ്സാ വഹിക്കുന്നതിന് മാപ്പിളമാരെ പ്രേരിപ്പിച്ചു എന്ന് കാണാം
ലഹളകളുടെ രീതി
ആദ്യകാലങ്ങളിൽ അടിയാളന്മാർരെ ജന്മികൾ പീഡിപ്പിക്കുന്നതുമായി ബന്ധപ്പെട്ടാണ് ആക്രമണങ്ങൾ നടന്നിരുന്നത്. പീഡിപ്പിക്കപ്പെട്ട അടിയാളന്മാരുടെ ബന്ധത്തിൽ മാർക്കം കൂടി മാപ്പിളരായവർ ജന്മികളോട് അക്രമം കാട്ടുകയും തുടർന്ന് ജന്മി കാവലാളുകളായ നായകന്മാരുടെ (നായർ പടയാളികൾ) തിരിച്ചടി നേരിട്ടുമ്പോൾ മാർക്കം കൂടിയവരെ സഹായിക്കാൻ മാപ്പിളമാർ കൂട്ടത്തോടെ എത്തി ജന്മിയെ വധിക്കുകയും ചെയ്യും. പിന്നീട് അടിയാളന്മാർക്കായി മാപ്പിളമാർ നേരിട്ടിടപ്പെടുന്ന രീതിയുണ്ടായി. മാർക്കം കൂടലുകളുടെ തോത് വർദ്ധിച്ചപ്പോൾ അടിയാളന്മാർക്ക് പകരം മാപ്പിള കുടിയാന്മാരും ജന്മികളും എന്ന രീതിയിലേക്ക് ഇടപെടലുകൾകൾ മാറി മറിഞ്ഞു. ബ്രിട്ടീഷ് ആഗമനത്തോടെ ബ്രിട്ടീഷ് സർക്കാരിനും ജന്മികൾക്കുമെതിരായ സായുധപോരാട്ടമായി ഇവ പരിണമിച്ചു മാപ്പിള ലഹളകളുടെ ചരിത്രം ഇവിടം മുതൽക്കാണ് കുടിയാൻ വിരുദ്ധരായ ജന്മികളെയോ ബ്രിട്ടീഷ് ഉദ്യോഗസ്ഥരെയോ ആക്രമിച്ചു കൊണ്ടാണ് അധിക പക്ഷവും ലഹളകൾ പൊട്ടി പുറപ്പെടുക. നേർച്ചകൾ മൗലിദുകൾ തുടങ്ങിയ ആചാരങ്ങളുമായി അടുത്ത സമയത്താണ് പല ലഹളകളും നടക്കാറുള്ളത്. ലഹള തുടങ്ങുന്നതിനു മുൻപായി പുണ്യാളന്മാരുടെയും രക്ത സാക്ഷികളുടെയും ശവകുടീരങ്ങൾ സന്ദർശിച്ചു പ്രാർത്ഥന നടത്തും, ജീവിച്ചിരിക്കുന്ന പുണ്യ പുരുഷന്മാരുടെ അടുക്കൽ പോയി ഏലസും ചരടും ജപിച്ചു കെട്ടും. ലക്ഷ്യമാക്കപ്പെട്ടയാളെ കൊന്നു ഏതെങ്കിലും ജന്മിയുടെയോ ബ്രിട്ടീഷ് ഉദ്യോഗസ്ഥന്റെയോ വീട് ആക്രമിച്ചു അവിടെ പടപ്പാട്ടുകൾ മൗലീദുകൾ രതീബുകൾ പോലുള്ള വിപ്ലവ ആത്മീയ ഗാനങ്ങൾ ചൊല്ലി പട്ടാളത്തെയും കാത്തിരിക്കും. രക്തസാക്ഷിയാവുക എന്നത് അഭിമാനകരമായി കരുതിയിരുന്നതിനാൽ പട്ടാളത്തെ ഭയന്ന് ഓടുകയോ കീഴടങ്ങുകയോ ഇല്ല, യുദ്ധം ചെയ്തു തന്നെ മരണം വരിക്കും. ഇങ്ങനെ മരിക്കുന്നവരെ ആത്മീയ പുരോഹിതർ വിശുദ്ധരാക്കി വാഴ്ത്തുകയും അവരുടെ പേരിൽ നേർച്ചകളും മാലകളും പടപ്പാട്ടുകളും മൗലീദുകളും കൊട്ടി നടത്തുകയും ചെയ്യും. രക്തസാക്ഷിയായാൽ സുവർഗ്ഗം കിട്ടുമെന്ന വിശ്വാസം രൂഢമായിരുന്നു. കുടുംബത്തിലെ ഒരംഗം ബ്രിട്ടീഷുകാരോടു യുദ്ധം ചെയ്തു മരിച്ചാൽ കുടുംബാഗംങ്ങൾ അതഭിമാനമായി കരുതിയിരുന്നു. മാതാക്കളും ഭാര്യമാരും രക്ത സാക്ഷികളാകാൻ യുവാക്കളെ പ്രേരിപ്പിക്കാറുണ്ടായിരുന്നതായും കാണാം. ചിലയിടങ്ങളിൽ പുരുഷന്മാരോടൊപ്പം സ്ത്രീകളും രക്സ്തസാക്ഷിത്വം ആഗ്രഹിച്ചു ബ്രിട്ടീഷ് പട്ടാളവുമായി യുദ്ധം ചെയ്തു മരണം വരിച്ചിട്ടുണ്ട്. സ്വർഗ്ഗം കിട്ടാനായി പുണ്യ പുരുഷന്മാരുടെ ആശീർവാദത്തോടെ മൊട്ടയടിച്ച പള്ളിയിൽ ഭജനമിരുന്നു രക്ത സാക്ഷികളാകാനായി ഊഴം കാത്തിരിക്കുന്നവരും മാപ്പിളമാരുടെ കൂട്ടത്തിൽ ആവോളമുണ്ടായിരുന്നു.
നാശനഷ്ടങ്ങൾ
നാശ നഷ്ടങ്ങളെ കുറിച്ച് വ്യക്തമായ കണക്കുകൾ ലഭ്യമല്ല എങ്കിലും മലബാർ കലാപം അടിച്ചമർത്താൻ നേതൃത്വം നൽകിയ ബ്രിട്ടീഷ് പോലീസ് സൂപ്രണ്ട് വെളിപ്പെടുത്തിയത് ദിനവും 300 മാപ്പിളമാരെ കൊല്ലാത്ത ദിവസം കുറവായിരുന്നു എന്നും 2 മാസത്തോളം ഇത് നീണ്ട് നിന്നു എന്നുമായിരുന്നു. ഇത്തരത്തിലുള്ള വെളിപ്പെടുത്തലുകൾ വെച്ച് വിലയിരുത്തിയാൽ ഒന്നര നൂറ്റാണ്ടിനിടെ അമ്പതിനായിരത്തിനും ലക്ഷത്തിനും ഇടയ്ക്ക് മാപ്പിളമാർ കുരുതിക്ക് ഇരയായിട്ടുണ്ടാവാം. ഏകദേശം അത്രത്തോളം മാപ്പിളമാർ നാടുകടത്തപ്പെടുകയോ ജയിലിലടക്കപ്പെടുകയോ ചെയ്തിട്ടുണ്ട്. കാണാതായ മാപ്പിളമാരുടെ എണ്ണവും ലക്ഷം കവിയും. ബ്രിട്ടീഷ് സർക്കാർ രേഖകളിൽ ഇത് കുറവായാണ് കാണിക്കുന്നത്.
ബ്രിട്ടീഷ് പക്ഷത്ത് നിന്നും കളക്ടറും മിലിട്ടറി സൂപ്രണ്ടും പട്ടാളക്കാരും പോലീസുകാരുമടക്കം നിരവധി ഉദ്യോഗസ്ഥർക്ക് ജീവഹാനി സംഭവിച്ചിട്ടുണ്ട് എന്ന് കണക്കാക്കപ്പെടുന്നു. അതിലേറെ പേർക്ക് പരിക്ക് പറ്റിയിട്ടുണ്ടാവും.
ലഹള വിരാമം
1921 ലെ മലബാർ കലാപത്തോടെയാണ് ലഹളകൾക്ക് വിരാമമായത്. കലാപങ്ങൾ അടിച്ചമർത്തുന്നതിലുപരിയായി മാപ്പിളമാർക്കിടയിൽ ബ്രിട്ടീഷ് സർക്കാർ നടപ്പാക്കിയ തന്ത്രമായിരുന്നു ലഹളകൾക്ക് അറുതി വരുത്തിയത്. മാപ്പിളമാരുടെ കലാപ അഭിവാഞ്ജയ്ക്കു കാരണം സിദ്ധന്മാരടങ്ങുന്ന പുണ്യ പുരുഷന്മാർക്ക് അവർക്കിടയിലുള്ള സ്വാധീനമാണെന്നും റാതീബ് മൗലിദ് നേർച്ച തുടങ്ങിയ മാപ്പിള ആചാരങ്ങൾ കലാപങ്ങൾക്ക് നാന്ദിയായി മാറുന്നുവെന്നും സർക്കാർ കണ്ടെത്തിയിരുന്നു. ഇത്തരം നേർച്ചകളും റാതീബുകളും സിയാറത്തുകൾക്കും നിരോധനമേർപ്പെടുത്തിയാണ് ആദ്യഘട്ടത്തിൽ ബ്രിട്ടീഷ് അധികാരികൾ കലാപങ്ങൾക്ക് അറുതി വരുത്താൻ ശ്രമിച്ചത്. പുണ്യപുരുഷന്മാരായ വ്യക്തികളെ അറസ്റ്റു ചെയ്തും, നാടുകടത്തിയും കലാപമുണ്ടാകുന്നത് തടയാൻ ശ്രമിച്ചെങ്കിലും പല സമയത്തും അവ ഫലം കണ്ടില്ല. തുടർന്ന് മാപ്പിളമാരിലെ അക്രമ വാസന കുറക്കാൻ ബ്രിട്ടീഷ് ഇന്റലിജെൻസ് ചില പദ്ധതികൾ സമർപ്പിച്ചു. സിദ്ധമാർക്കും പുരോഹിതന്മാർക്കും മാപ്പിളമാരിലുള്ള മേധാവിത്വം ഇല്ലാതാക്കുക, മാപ്പിളമാർ ഉപയോഗിക്കുന്ന അറബി മലയാളത്തിന് പകരം മലയാളത്തെ പ്രതിഷ്ഠിക്കുക, ഇംഗ്ലീഷ് വിദ്യാഭ്യാസവും ഭൗതിക വിദ്യാഭ്യാസവും പ്രോത്സാഹിപ്പിക്കുക, ഇതിനായി മുസ്ലിം പരിഷ്കർത്താക്കളായ പണ്ഡിതരെ സൃഷ്ടിക്കുക, അവർ വഴി യാഥാസ്ഥിതിക അനാചാരങ്ങളിൽ നിന്നും മുക്തമാക്കുകയും പുരോഗമന ചിന്താഗതിയിലേക്കു മുസ്ലിങ്ങളെ വാർത്തെടുക്കുകയുകയും ചെയ്യുക. ഇത്തരം നിർദ്ദേശങ്ങൾ നടപ്പിൽ വരുത്തുന്നതിനായി ഓത്തു പള്ളികൾ സർക്കാർ അടച്ചു പൂട്ടുകയും പകരം സ്കൂളുകൾ അനുവദിക്കുകയും ചെയ്തു
ലഹളകളിൽ ഏറ്റവും കൂടുതൽ കാലം നീണ്ടു നിന്നതും നാശനഷ്ടങ്ങൾ സംഭവിച്ചതുമായ മലബാർ കലാപത്തിനു ശേഷം കലാപത്തിന് പ്രേരണ നൽകിയിരുന്ന പുരോഹിത സിദ്ധന്മാരുടെ നടുവൊടിഞ്ഞു. അവരുടെ ദർസുകളും ഓത്തു പള്ളികളും സർക്കാർ അടച്ചു പൂട്ടി. നേർച്ചകൾ മാലൂദുകൾ റാതീബുകൾ പോലുള്ള ആചാരങ്ങൾക്ക് നിയന്ത്രണമേർപ്പെടുത്തി, കലാപം സൃഷ്ടിച്ച അനാഥരെയും വിധവകളും ദരിദ്രരും ചോദ്യ ശരങ്ങളായി മാറി. പത്ത് ലക്ഷം ഉറുപ്പികയാണ് ലഹള പിഴയായി മാപ്പിളമാരുടെ മേൽ ബ്രിട്ടീഷുകാർ ചുമത്തിയത്. ഈ സാമ്പത്തിക സാമൂഹിക ആചാര അരക്ഷിതാവസ്ഥയ്ക്ക് മുന്നിൽ പകച്ചു നിൽക്കേണ്ട ഗതികേട് പുരോഹിത നേതൃത്വത്തെ പരിഭ്രാന്തിയിലാക്കി.
മലബാർ കലാപം ബ്രിട്ടീഷ് സർക്കാരിനെയും ബാധിച്ചിരുന്നു ആഗോള തലത്തിൽ ബ്രിട്ടീഷുകാർ നേരിട്ട കടുത്ത എതിർപ്പായിരുന്നു ഇത് ബ്രിട്ടീഷ് ഇന്ത്യ രൂപീകൃതമായതിനു ശേഷം ഇത്രയും വലിയൊരു പ്രതിസന്ധി നേരിടേണ്ടി വന്നിട്ടില്ല എന്നതിനാൽ ബ്രിട്ടീഷ് രാജ്ഞിയുടെ പ്രതേക ശ്രദ്ധ മലബാറിൽ പതിയുകയും വില്യം ലോഗൻ സമർപ്പിച്ച റിപ്പോർട്ട് പ്രാവർത്തികമാക്കി കുടിയാൻ നിയമങ്ങൾ പൊളിച്ചെഴുതാൻ ബ്രിട്ടീഷ് ഇന്ത്യ സർക്കാർ തയ്യാറാവുകയും ചെയ്തു ഏതാണ്ടിതേ സമയത്താണ് അനാചാരങ്ങൾക്കെതിരെ മുസ്ലിം സമുദായത്തിൽ നിന്ന് തന്നെ പരിഷ്കർത്താക്കൾ ഉയർന്നു വന്നതും. യാഥാസ്ഥിതിക അനാചാരങ്ങൾക്കെതിരെ മത പ്രമാണങ്ങൾ വെച്ച് കൊണ്ട് തന്നെ പരിഷ്കർഥാക്കൾ പോരാട്ടം തുടങ്ങി. പുരോഹിതരുടെയും സൂഫികളുടെയും അപ്രമാദിത്വത്തെ ചോദ്യം ചെയ്തു. മതത്തിൽ അവർക്ക് പ്രത്യേക സ്ഥാനമില്ലെന്ന് തെളിവുകൾ വെച്ച് സമർത്ഥിച്ചു. അതോടൊപ്പം സർക്കാരുമായി യോജിച്ചു വിദ്യാഭ്യാസപരമായി മാപ്പിളമാരെ ഉയർത്തി കൊണ്ട് വരാനും പരിഷ്കർത്താക്കൾ സന്നദ്ധമായി. ആന്തരികമായും ബാഹ്യമായും വെല്ലുവിളികൾ നേരിടുവാൻ തുടങ്ങിയതോടെ പുരോഹിത മേലാളന്മാർ പരിഭ്രാന്തരായി. തുടർന്ന് പാങ്ങിൽ അഹ്മദ് കുട്ടി മുസ്ലിയാർ, പുതിയാപ്പിള അബ്ദുറഹിമാൻ മുസ്ലിയാർ അടക്കമുള്ള യാഥാസ്തിഥിതിക പുരോഹിതരും സൂഫികളും പരിഷ്കർത്താക്കളെ മുഖ്യ ശത്രുവായി കാണുകയും അവർക്കെതിരെ സംഘടിക്കുകയും ഇത് സർക്കാരുമായി അനുരഞ്ജനത്തിലേക്കു അവരെ നയിക്കുകയും ചെയ്തു.
കുടിയാൻ നിയമനങ്ങളുടെ കാഠിന്യം കുറക്കുക, മാപ്പിളമാർക്കിടയിൽ ഭൗതിക വിദ്യാഭ്യാസം പ്രോത്സാഹിപ്പിക്കുക അതോടൊപ്പം പുരോഹിത സിദ്ധന്മാരുടെ സ്വാധീനവും അധികാരവും ഇല്ലായ്മ ചെയ്യുകയും ആചാര അനാചാരങ്ങളുടെ ബന്ധനങ്ങൾ അറുത്ത് മാറ്റുകയും ചെയ്യുക എന്നിവ സംയോജിപ്പിച്ചു പ്രാവർത്തികമാക്കിയതോടെ നൂറ്റാണ്ടുകളോളം ബ്രിട്ടീഷ് രാജിന് തലവേദന സൃഷ്ടിച്ച മലബാറിലെ ലഹളകൾക്കു പൂർണ്ണ വിരാമമായി.
മൂവാറ്റുപുഴ ലോകസഭാമണ്ഡലം
അവലംബം
വർഗ്ഗം:നിലവിലില്ലാത്ത ലോകസഭാമണ്ഡലങ്ങൾ
ഏരിയൽ ഷാരോൺ
ഇസ്രായേലിലെ മുൻ പ്രധാനമന്ത്രിയാണ് ഏരിയൽ ഷാരോൺ (26 ഫെബ്രുവരി 1928 - 11 ജനുവരി 2014). പട്ടാളകമാൻഡറായ ഷാരോൺ 2001-2006 കാലത്താണ് ഇസ്രായേൽ പ്രധാനമന്ത്രിയായത്. ആധുനിക ഇസ്രയേൽ രൂപീകരണത്തിന് മുഖ്യ പങ്കുവഹിച്ച ഭരണാധികാരിയായിരുന്നു. 'ബുൾഡോസർ' എന്ന അപരനാമത്തിലറിയപ്പെടത്തക്ക വണ്ണം നിർദയരീതികളായിരുന്നു അദ്ദേഹത്തിന്റേത്. ഷാരോൺ മന്ത്രിയായിരുന്ന കാലത്താണ് ഇസ്രായേലിനെ വെസ്റ്റ് ബാങ്കിൽനിന്ന് വേർതിരിയ്ക്കുന്ന വിവാദ മതിൽ നിർമ്മാണത്തിന് തുടക്കം കുറിയ്ക്കപ്പെട്ടത്.
സൈന്യത്തിൽ
1948 മെയ് 14-ന് ഇസ്രായേൽ രാഷ്ട്രപ്രഖ്യാപനമുണ്ടായപ്പോൾ ഹഗാന ഇസ്രായേൽ പ്രതിരോധ സേനയായി. ലാറ്റ്‌റൺ യുദ്ധത്തിൽ ആഴത്തിൽ മുറിവേറ്റെങ്കിലും വീര്യംവിടാതെ പോരാടിയതിന് ഷീനെർമാന്റെ ധീരതയെ പ്രകീർത്തിച്ച് ഇസ്രായേലിന്റെ പ്രഥമപ്രധാനമന്ത്രിയായിരുന്ന ഡേവിഡ് മെൻ ഗുറിയോൺ 'ഷാരോൺ' എന്ന പുതിയ പേരു നൽകി. ഹീബ്രു ഭാഷയിൽ പടച്ചട്ടയെന്നാണീ വാക്കിനർഥം.
ഇസ്രായേലിന്റെ സ്വാതന്ത്ര്യപോരാട്ടം അവസാനിച്ചപ്പോൾ ഷാരോൺ ഒരു കമ്പനിയുടെ കമാൻഡറായിരുന്നു. സൂയസ് പ്രതിസന്ധികാലത്ത് മേജറായി. 1969-ലെ ആറുദിനയുദ്ധത്തിൽ മേജർ ജനറലായി പ്രധാന പങ്ക് വഹിച്ചു. 1983ൽ നൂറുകണക്കിന് ആളുകളുടെ മരണത്തിന് ഇടയാക്കിയ പലസ്തീൻ അഭയാർത്ഥിക്യാമ്പ് ആക്രമണത്തിന്റെ ഉത്തരവാദിത്തം സ്വയം ഏറ്റെടുത്തു. 1973-ൽ പട്ടാളത്തിൽനിന്ന് വിരമിച്ചു.
സബ്റ - ശാത്തീല കൂട്ടക്കൊല
സബ്റ, ശാത്തീല ക്യാമ്പുകളിലെ നൂറുകണക്കിന് പാലസ്തീനി അഭയാർഥികളെ വെടിവെച്ചു കൊല്ലാൻ നേതൃത്വം നൽകിയത് ഷാരണായിരുന്നുവെന്ന് കരുതപ്പെടുന്നു. സ്വബ്‌റ-ശാത്തീല കൂട്ടക്കൊല എന്നറിയപ്പടുന്ന ഈ സംഭവത്തെ ക്രിമിനൽ കൂട്ടക്കൊലയെന്നാണ് 1982 ൽ യു.എൻ രക്ഷാസമിതി 521ാം നമ്പർ പ്രമേയത്തിൽ വിശേഷിപ്പിച്ചിരുന്നു. ഇന്ത്യ ഈ പ്രമേയത്തെ അനുകൂലിച്ചു. സബ്റ, ശാത്തീല സംഭവം അന്വേഷിക്കാൻ പടിഞ്ഞാറൻ ലോകത്തെ പ്രമുഖർ നിയോഗിച്ച മുൻ ഐറിഷ് വിദേശകാര്യമന്ത്രി ഷോൺ മെക്ബ്രൈഡിന്റെ നേതൃത്വത്തിലുള്ള കമീഷൻ കൂട്ടക്കൊലക്ക് ഇസ്രായേൽ രാഷ്ട്രത്തിനുള്ള പങ്ക് വെളിച്ചത്തുകൊണ്ടുവന്നിരുന്നു. ഇസ്രായേൽ കഹാൻ കമീഷനെ നിയോഗിച്ചു. കമ്മീഷനും സംഭവത്തിൽ ഷാരോണിന്റെ പങ്ക് ചൂണ്ടിക്കാട്ടിയിരുന്നു. ഇതേ തുടർന്ന് പ്രതിരോധമന്ത്രി പദവി ഷാരോണിന് ഒഴിയേണ്ടിവന്നു. ഇതെ തുടർന്ന് ഇദ്ദേഹത്തിനു 'ബെയ്‌റൂട്ടിലെ അറവുകാരൻ' എന്ന പേരു വീണു.
രാഷ്ട്രീയത്തിൽ
സൈന്യത്തിൽനിന്ന് വിരമിച്ച ഷാരോൺ, വലതുപക്ഷ ലിക്ക്വിഡ് പാർട്ടിയുണ്ടാക്കി. ഇടയ്ക്കുവെച്ച് രാഷ്ട്രീയപ്രവർത്തനം നിർത്തി വീണ്ടും യുദ്ധ രംഗത്തിറങ്ങി. പ്രധാനമന്ത്രി യിഷാക് റാബിന്റെ സുരക്ഷാഉപദേഷ്ടാവായി പ്രവർത്തിച്ച അദ്ദേഹം പിന്നീട് കൃഷിമന്ത്രിയായും പ്രതിരോധമന്ത്രിയായും അടിസ്ഥാനസൗകര്യവികസനമന്ത്രിയായും വിദേശകാര്യമന്ത്രിയായും നിർണായക സ്ഥാനങ്ങളിൽ പ്രവർത്തിച്ചു. 2001-ൽ പ്രധാനമന്ത്രിയായി.
യുദ്ധക്കുറ്റവാളി
പലസ്തീനും അനുകൂല രാഷ്ട്രങ്ങളും ഷാരോണിനെ അന്താരാഷ്ട്ര ക്രിമനിൽകോടതിയിൽ വിചാരണചെയ്യാൻ ആഗ്രഹിച്ചു. അദ്ദേഹത്തിന്റെ മരണത്തെ ചരിത്രനിമിഷമെന്നാണ് ഹമാസ് വിശേഷിപ്പിച്ചത്.
പുറം കണ്ണികൾ
വർഗ്ഗം:ഇസ്രയേലി പ്രധാനമന്ത്രിമാർ വർഗ്ഗം:1928-ൽ ജനിച്ചവർ വർഗ്ഗം:ഫെബ്രുവരി 26-ന് ജനിച്ചവർ വർഗ്ഗം:ജനുവരി 11-ന് മരിച്ചവർ വർഗ്ഗം:2014-ൽ മരിച്ചവർ
ഡേവിഡ് ബി. കോട്ടൺ
ഒരു അമേരിക്കൻ ശതകോടീശ്വരനും വ്യവസായിയും മെറിഡിയൻ ഹെൽത്ത് പ്ലാൻസിന്റെ മുൻ ഉടമയും ചെയർമാനും സിഇഒയുമാണ് '''ഡേവിഡ് ബി. കോട്ടൺ''' (ജനനം 1950/1951).
കരിയർ
1997 വരെ ഡെട്രോയിറ്റ് മെഡിക്കൽ സെന്ററിൽ ഒബ്‌സ്റ്റട്രിക്‌സ് ആൻഡ് ഗൈനക്കോളജിയിൽ സ്‌പെഷ്യലിസ്റ്റ്-ഇൻ-ചീഫായിരുന്നു.
അവലംബം
വർഗ്ഗം:1950-കളിൽ ജനിച്ചവർ
ഹിഷനോഹമസോറസ്
അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഒരു ദിനോസർ ആണ് ഹിഷനോഹമസോറസ്. ഇവ സോറാപോഡ് എന്ന കുടുംബത്തിൽ പെടുന്ന ആണ് എന്ന് കരുതുന്നു. പൂർണമായ ഫോസ്സിൽ കിട്ടാത്ത ഇവയുടെ യഥാർത്ഥ ജെനുസ് ഇപ്പോൾ തീർച്ചയില്ല. ഈ പേര് നോമെൻ ന്യൂഡം ആണ്. ജപ്പാനിൽ നിന്നാണ് ഫോസ്സിൽ കണ്ടുകിട്ടിയിടുള്ളത്.
ഫോസ്സിൽ
ഫോസ്സിലായി കിട്ടിയിടുള്ളത് പല്ല് മാത്രം ആണ്.
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
ജിയുസപ്പെ സ്റ്റാംപൊണെ
ഇറ്റലിയും ന്യൂയോർക്കും കേന്ദ്രീകരിച്ച് പ്രവർത്തിക്കുന്ന ഒരു ഇൻസ്റ്റളേഷൻ ആർട്ടിസ്റ്റാണ് ജിയുസപ്പെ സ്റ്റാംപൊണെ(ജനനം :1973). ഭൗതികതയെ ഡിജിറ്റൽ യാഥാർത്ഥ്യവുമായി സംയോജിപ്പിച്ചുകൊണ്ട് കലയുടെ യുക്തിപരമായ വിഭവശക്തിയെ മനുഷ്യ ജീവിതത്തിലേക്ക് കടത്തി വിടുകയും അതിലൂടെ സാമൂഹ്യ പരിവർത്തന സാധ്യതകൾ അന്വേഷിക്കുകയുമാണ് ജിയുസപ്പെ.
ജീവിതരേഖ
ഫ്രാൻസിൽ ജനിച്ചു. യൂറോപ്പ്, വിവിധ യൂറോപ്യൻ രാജ്യങ്ങൾ, ബെർക്കിന ഫാസോ,ബെനിൻ മുതലായ ആഫ്രിക്കൻ രാജ്യങ്ങൾ എന്നിവയുടെ സഹകരണത്തോടെയാണ് ജിയുസപ്പെ പ്രോജക്റ്റുകൾ തയ്യാറാക്കുന്നത്. സമകാലിക മാധ്യമങ്ങൾ ഉപയോഗപ്പെടുത്തിക്കൊണ്ട് കതയുടെ ഭാഷയിൽ അദ്ദേഹം സമൂഹത്തോട് സംസാരിക്കുന്നു.
കൊച്ചി-മുസിരിസ് ബിനാലെ 2012
ലഘുചിത്രം|ജിയുസപ്പെ സ്റ്റാംപൊണെയുടെ പെർഫക്റ്റ് വേൾഡ് എന്ന നവ മാധ്യമ ഇൻസ്റ്റലേഷൻ ആസ്വദിക്കുന്നവർ കൊച്ചിയിലെ ഏറ്റവും പ്രചാരമേറിയ യാത്രോപാധിയായ ഓട്ടോറിക്ഷയെ അടിസ്ഥാനപ്പെടുത്തി നിർമ്മിച്ചതാണ് 'ഉത്തം ദുനിയ' അഥവാ'പെർഫക്റ്റ് വേൾഡ്' എന്ന ഈ കലാ പ്രോജക്റ്റ്. ഓട്ടോറിക്ഷ, വീഡിയോ, മാപ്പ്, ശബ്ദം,അക്രിലിക് എന്നിവയുൾപ്പെടുന്ന ഒരു നവ മാധ്യമസൃഷ്ടിയാണിത്(Neodimensional installation). അന്താരാഷ്ട്ര നയതന്ത്രബന്ധങ്ങളുടെ ഒരു വാഹനമായി ഇവിടെ ഓട്ടോറിക്ഷ രൂപാന്തരപ്പെടുന്നു. മെർലിൻ മൺറോയുടെ 'ബൈ ബൈ ബേബി' എന്ന ഗാനം ഉച്ചഭാഷിണികളിലൂടെ കേൾക്കുന്നുണ്ട്. ഓട്ടോറിക്ഷക്കുള്ളിലുള്ള വീഡിയോ സ്ക്രീനുകളിൽ ഗ്ലോബൽ എഡ്യുക്കേഷൻ പരമ്പരയിലെ 200 ചിത്രങ്ങൾ പ്രദർശിപ്പിക്കുന്നു. കൊച്ചി കേന്ദ്രമാക്കി ഓട്ടോറിക്ഷയുടെ യാത്രാപാത അടയാളപ്പെടുത്തിയ ഭൂപടവും ഈ കലാസൃഷ്ടിയുടെ ഭാഗമാണ്.
പുറം കണ്ണികൾ
വർഗ്ഗം:1973-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഇറ്റാലിയൻ ചിത്രകാരന്മാർ
മാസ്റ്റർ പ്രശോഭ്
എൺപതുകളിൽ മലയാള സിനിമകളിൽ അഭിനയിച്ചിട്ടുള്ള ഒരു ബാലതാരമാണ് പ്രശോഭ്. മികച്ച ബാലനടനുള്ള കേരള സർക്കാർ ചലച്ചിത്രപുരസ്കാരം നേടിയിട്ടുണ്ട്. രാജാവിന്റെ മകൻ തുടങ്ങി ഇരുപതോളം സിനിമകളിൽ ബാലതാരമായി അഭിനയിച്ചിട്ടുണ്ട്. നിലവിൽ ഒരു ബിസിനസ്സുകാരനും വന്യജീവി ഫോട്ടോഗ്രാഫരുമാണ്.
ബെർനോളി സിദ്ധാന്തം
ബെർനോളി സിദ്ധാന്തം(Bernoulli's principle) പ്രസ്താവിക്കുന്നത് കാല്‌പനികമായ ശ്യാനത(viscosity) ഇല്ലാത്ത ഒരു ദ്രാവകം ഒഴുകുമ്പോൾ മർദ്ദം കുറഞ്ഞാൽ ദ്രാവകം അതിന്റെ വേഗത വർദ്ധിപ്പിക്കുകയും ചെയ്യുന്നു
സ്വിസ്സ് ഊർജ്ജതന്ത്രജ്ഞനായ ഡാനിയൽ  ബെർനോളി 1738 ൽ രൂപപ്പെടുത്തിയതാണ് ബെർനോളി സിദ്ധാന്തം
വർഗ്ഗം:ദ്രവ ബലതന്ത്രം
ജോസെലിൻ ഡുമാസ്
ഘാനയിലെ ടെലിവിഷൻ അവതാരകയും നടിയുമാണ് ജോസെലിൻ ഡുമാസ് (/ ആഡസലാൻ ആഡമി /; ജനനം 31 ഓഗസ്റ്റ് 1980) 2014-ൽ എ നോർത്തേൺ അഫയറിൽ അഭിനയിച്ചു. ഇതിലെ കഥാപാത്രത്തിന് ഘാന മൂവി അവാർഡും മികച്ച നടിക്കുള്ള ആഫ്രിക്ക മൂവി അക്കാദമി അവാർഡും ലഭിച്ചു.
ടിവി കരിയർ
ടെലിവിഷൻ വ്യക്തിത്വമാകാനുള്ള അവരുടെ സ്വപ്നങ്ങളെ പിന്തുടരാനായി ഘാനയിലേക്ക് താമസം മാറ്റുന്നതുവരെ ജോസെലിൻ ഡുമാസ് ഒരു നിയമവിദഗ്ദ്ധയായിരുന്നു. ചാർട്ടർ ഹൗസിന്റെ റിഥംസ് എന്ന വിനോദ പരിപാടിയുടെ അവതാരകയായി ടെലിവിഷനിൽ അരങ്ങേറ്റം കുറിച്ചു. അവരുടെ അഭിമുഖം നിരവധി സെലിബ്രിറ്റികൾ കാണാനിടയായി. 2010 മുതൽ 2014 വരെ സംപ്രേഷണം ചെയ്ത അവരുടെ ആദ്യത്തെ മുൻനിര ടോക്ക് ഷോയായ ദി വൺ ഷോയുടെ ആതിഥേയത്വം വഹിച്ചു. ആഫ്രിക്കയിലും യൂറോപ്പിലും ഉടനീളം സംപ്രേഷണം ചെയ്ത അറ്റ് ഹോം വിത്ത് ജോസെലിൻ ഡുമാസ് എന്ന ടിവി ടോക്ക് ഷോയുടെ അവതാരകയായിരുന്നു അവർ.
അവലംബം
വർഗ്ഗം:ഘാനയിൻ ചലച്ചിത്രനടിമാർ വർഗ്ഗം:1980-ൽ ജനിച്ചവർ
ശകുന്തള (ചലച്ചിത്രം)
എക്സൽ പ്രൊഡക്ഷനു വേണ്ടി എം. കുഞ്ചാക്കോ ഉദയാസ്റ്റുഡിയോയിൽ വച്ചു നിർമിച്ച മലയാളചലച്ചിത്രമാണ് ശകുന്തള. മഹാനായ കവി കാളിദാസന്റെ അഭിജ്ഞാനശാകുന്തളത്തെ ആസ്പദമാക്കി തോപ്പിൽ ഭാസിയാണ് കഥയെഴുയത്. തിരക്കഥയും സംഭാഷണവും ലളിതാംബിക അന്തർജനവും തയ്യാറാക്കി. 1965 നവംബർ 13-നു ശകുന്തള പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ വർഗ്ഗം:ഹിന്ദുപുരാണചലച്ചിത്രങ്ങൾ വർഗ്ഗം:വയലാർ -ദേവരാജൻ ഗാനങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:ഭാസി-ബഹദൂർ ജോഡി
ടബാസ്കോ
ഭൂപ്രകൃതി
ചിയാപസ് (Chiapas) ഉന്നതതടങ്ങളിൽ നിന്ന് മെക്സിക്കൻ തീരത്തേക്കു ചരിഞ്ഞിറങ്ങുന്നതാണ് ഇവിടത്തെ ഭൂപ്രകൃതി. ചതുപ്പുനിലങ്ങൾ, തടാകങ്ങൾ, ഇടതൂർന്ന ഉഷ്ണമേഖലാവനങ്ങൾ എന്നിവയാണ് ഇതിന്റെ ഭാഗങ്ങൾ. കനത്ത മഴയുടെ ലഭ്യതയും മണ്ണിന്റെ എക്കൽ നിറഞ്ഞ സ്വഭാവവും കാരണം ഉഷ്ണമേഖലാവിളകൾ സമൃദ്ധമാണ്. നേന്ത്രപ്പഴം; കൊക്കോ, കരിമ്പ്, കാപ്പി, പുകയില, നെല്ല്, പഴവർഗങ്ങൾ എന്നിവയാണ് പ്രധാന കാർഷിക വിഭവങ്ങൾ. കന്നുകാലി വളർത്തലും പ്രധാനം തന്നെ. എണ്ണയും പ്രകൃതിവാതകവും ഇവിടത്തെ പ്രധാന ഉൽപ്പന്നങ്ങളിൽപ്പെടുന്നു. ധാതുസമ്പത്തിന്റെ കാര്യത്തിൽ ടബാസ്കോ ദരിദ്രമാണ്.
നദികൾ
ടബാസ്കോയിൽ ജനസാന്ദ്രത വളരെ കുറവാണ്. ഈ സംസ്ഥാനത്തെ ജനങ്ങളിൽ ഏറിയ പങ്കും ഗ്രാമങ്ങളിൽ വസിക്കുന്നു. റിജാൽവ നദിക്കരയിൽ സ്ഥിതിചെയ്യുന്ന തലസ്ഥാന നഗരമായ വില്ലെർമോസയാണ് പ്രധാന രാഷ്ട്രീയ-സാമ്പത്തിക കേന്ദ്രം. മറ്റൊരു പ്രധാനപട്ടണം ഫ്രണ്ടേറ (Frontera) ആണ്.
1938 മുതൽ 46 വരെ ടബാസ്കോയിലെ ലാ വെന്റയിൽ നടന്ന പര്യവേക്ഷണങ്ങളുടെ ഫലമായി പുരാതന ഓൽമെക് (Olmec) സംസ്കാരാവശിഷ്ടങ്ങൾ ഇവിടെ കണ്ടെത്തിയിട്ടുണ്ട്.
പുറംകണ്ണികൾ
വർഗ്ഗം:മെക്സിക്കോയിലെ നഗരങ്ങൾ
ക്രിസ്റ്റൻ കൊന്നോളി
ക്രിസ്റ്റൻ കൊന്നോളി, (ജനനം:1980 ജൂലൈ 12) ഒരു അമേരിക്കൻ അഭിനേത്രിയാണ്. 2012 ലെ ദ ക്യാബിൻ ഇൻ ദ വുഡ്സ് എന്ന ചിത്രത്തിലെ ഡാനാ, നെറ്റ്ഫിക്സ് പരമ്പരയായ ഹൌസ് ഓഫ് കാർഡ്സിലെ ക്രിസ്റ്റീന ഗാല്ലാഘർ, സിബിഎസ് പരമ്പരയായ സൂ എന്നീ കഥാപാത്രങ്ങളിലൂടെയാണ് ക്രിസ്റ്റൻ കൊന്നോളി പ്രേക്ഷകരുടെയിടയിൽ അറിയപ്പെടുന്നത്.
അവലംബം
വർഗ്ഗം:അമേരിക്കൻ നടിമാർ വർഗ്ഗം:അമേരിക്കൻ ചലച്ചിത്ര നടിമാർ
ചെറുകുമിഴ്
പുറത്തേക്കുള്ള കണ്ണികൾ
വർഗ്ഗം:ലാമിയേസി
ടെലിവിസ
ടെലിവിസ (Televisa) ഒരു മെക്സിക്കൻ മീഡിയ കമ്പനിയാണ്. 1973 ൽ എമിലിയോ അസ്‌കറാഗ വിദൗറെറ്റയാണ് ഇത് സ്ഥാപിച്ചത്.
വർഗ്ഗം:ദൃശ്യമാദ്ധ്യമങ്ങൾ വർഗ്ഗം:മെക്സിക്കോ
ചെസ്റ്റർ എ. ആർഥർ
അമേരിക്കൻ ഐക്യനാടുകളുടെ ഇരുപത്തിഒന്നാമത്തെ പ്രസിഡന്റും ഇരുപതാമത്തെ വൈസ് പ്രസിഡന്റുമായിരുന്നു '''ചെസ്റ്റർ എ. ആർഥർ - Chester Alan Arthur.''' 1881 സെപ്തംബർ 19 മുതൽ 1885 മാർച്ച് നാലുവരെ അമേരിക്കയുടെ പ്രസിഡന്റായി. 1881 മാർച്ച് നാലു മുതൽ 1881 സെപ്തംബർ 19വരെ അമേരിക്കൻ ഐക്യനാടുകളുടെ വൈസ് പ്രസിഡന്റുമായിരുന്നു ഇദ്ദേഹം.
അവലംബം
വർഗ്ഗം:അമേരിക്കൻ പ്രസിഡണ്ടുമാർ വർഗ്ഗം:അമേരിക്കൻ വൈസ് പ്രസിഡന്റുമാർ
തെക്കുംകര ഗ്രാമപഞ്ചായത്ത്
തൃശ്ശൂർ ജില്ലയിലെ തലപ്പിള്ളി താലൂക്കിൽ വടക്കാഞ്ചേരി ബ്ലോക്കിൽ ഉൾപ്പെടുന്ന 55.2 ച.കി.മീ വിസ്തീർണ്ണമുളള ഗ്രാമപഞ്ചായത്താണ് തെക്കുംകര ഗ്രാമപഞ്ചായത്ത്. 1964-നാണ് തെക്കുംകര ഗ്രാമപഞ്ചായത്ത് നിലവിൽ വന്നത്. ഈ ഗ്രാമപഞ്ചായത്തിന് 18 വാർഡുകളാണുള്ളത്.
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമപഞ്ചായത്തുകൾ
നിലംപരണ്ട
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:കളകൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:നിലം പൊതിഞ്ഞ് വളരുന്ന സസ്യങ്ങൾ
ലാ ലോഗെ
പിയറി-ആഗസ്റ്റേ റിനോയിർ 1874-ൽ ചിത്രീകരിച്ച ഒരു എണ്ണച്ചായാ ചിത്രം ആണ് ലാ ലോഗെ(The Theatre Box). ലണ്ടനിലെ കോർട്ടൗൾഡ് ഇൻസ്റ്റിറ്റ്യൂട്ട് ഓഫ് ആർട്ടിൻറെ ശേഖരത്തിന്റെ ഭാഗമാണ് ഈ ചിത്രം.
ചിത്രകാരനെക്കുറിച്ച്
ഇംപ്രഷനിസ്റ്റ് ശൈലി വികസിപ്പിക്കുന്നതിൽ മുൻനിരയിൽ നിന്നിരുന്ന ഒരു ഫ്രഞ്ച് കലാകാരനായിരുന്നു പിയറി-അഗസ്റ്റെ റെനോയിർ. സൗന്ദര്യത്തിന്റെയും പ്രത്യേകിച്ച് സ്‌ത്രീത്വത്തിന്റെ വിഷയാസക്തി പകരുന്ന ചിത്രങ്ങൾ എന്ന നിലയിൽ, "റൂബൻസ് മുതൽ വാട്ടീയോ വരെയുള്ളവരുടെ പാരമ്പര്യത്തിന്റെ അന്തിമ പ്രതിനിധിയായിരുന്നു റെനോയർ. റെനോയിറിന്റെ ചിത്രങ്ങൾ അവയുടെ ഊർജ്ജസ്വലമായ പ്രകാശവും പൂരിത നിറവും കൊണ്ട് ശ്രദ്ധേയമാണ്. മിക്കപ്പോഴും അഗാധവും പക്ഷപാതമില്ലാത്ത രചനകളിലൂടെ ആളുകളെ കേന്ദ്രീകരിക്കുന്നു. സ്ത്രീ നഗ്നതയായിരുന്നു അദ്ദേഹത്തിന്റെ പ്രാഥമിക വിഷയം. സ്വഭാവ ഇംപ്രഷനിസ്റ്റ് ശൈലിയിൽ, റിനോയർ ഒരു രംഗത്തിന്റെ വിശദാംശങ്ങൾ സ്വതന്ത്രമായി ബ്രഷ് ചെയ്ത വർണ്ണ സ്പർശനങ്ങളിലൂടെ നിർദ്ദേശിച്ചു. അങ്ങനെ അദ്ദേഹത്തിന്റെ രൂപങ്ങൾ അവയുടെ ചുറ്റുപാടുകളുമായി പരസ്പരം മൃദുവായി സംയോജിക്കുകയും ചെയ്തിരുന്നു.
പുറം കണ്ണികൾ
വർഗ്ഗം:സ്ത്രീകളുടെ ചിത്രങ്ങൾ വർഗ്ഗം:പിയറി-അഗസ്റ്റെ റിനോയിർ വരച്ച ചിത്രങ്ങൾ
ലിംഗ തന്മ വിഷയമാകുന്ന മലയാള സിനിമകളുടെ പട്ടിക
മലയാളത്തിലെ ലിംഗ തന്മ (Gender Identity) പ്രധാനകഥയിൽ അല്ലെങ്കിൽ ഉപകഥയിൽ വിഷയമായി വരുന്ന സിനിമകളുടെ പട്ടിക താഴെ കൊടുത്തിരിക്കുന്നു. ഇത്തരം സിനിമകൾ എല്ലാം ജന്മനാ ഭിന്നലിംഗർ (Transgender) ആയിട്ടുള്ളവരെക്കുറിച്ച് ആയിരിക്കണമെന്നില്ല.
വർഗ്ഗം:മലയാളചലച്ചിത്രവുമായി ബന്ധപ്പെട്ട പട്ടികകൾ
ജോർജ് ആബട്ട്
ജോർജ് ഫ്രാൻസിസ് ആബട്ട് (ജീവിതകാലം: ജൂൺ 25, 1887 - ജനുവരി 31, 1995) എട്ട് പതിറ്റാണ്ട് കാലം നീണ്ടുനിന്ന കരിയറിൽ നാടക നിർമ്മാതാവ്, സംവിധായകൻ, നാടകകൃത്ത്, തിരക്കഥാകൃത്ത്, ചലച്ചിത്ര സംവിധായകൻ, നിർമ്മാതാവ് എന്നീ നിലകളിൽ പ്രശസ്തനായ ഒരു അമേരിക്കൻ സ്വദേശിയായിരുന്നു. ആറ് ടോണി അവാർഡുകൾ, പുലിറ്റ്‌സർ പുരസ്കാരം, 1982 ലെ കെന്നഡി സെന്റർ ഓണേഴ്‌സ്,  1990 ലെ നാഷണൽ മെഡൽ ഓഫ് ആർട്‌സ് എന്നിവയുൾപ്പെടെ നിരവധി ബഹുമതികൾ അദ്ദേഹത്തിന് ലഭിച്ചു. കൂടാതെ അമേരിക്കൻ തിയേറ്റർ ഹാൾ ഓഫ് ഫെയിമിൽ അദ്ദേഹത്തെ ഉൾപ്പെടുത്തി.
ഒരു അഭിനേതാവായി തുടക്കംകുറിച്ച അദ്ദേഹം പിന്നീട് പാൽ ജോയ് (1940), ഓൺ ദ ടൗൺ (1944), കോൾ മി മാഡം (1950), വണ്ടർഫുൾ ടൗൺ (1953), ദി പജാമ ഗെയിം (1954), ഡാം യാങ്കീസ് (1955), ന്യൂ ഗേൾ ഇൻ ടൗൺ (1957), വൺസ് അപ്പോൺ എ മാട്രസ് (1959), ഫിയോറെല്ലോ! (1959), എ ഫണ്ണി തിംഗ് ഹാപ്പൻഡ് ഓൺ ദ വേ ടു ദ ഫോറം (1962), ബ്രോഡ്‌വേ (1987) തുടങ്ങിയ നിരവധി ബ്രോഡ്‌വേ പ്രൊഡക്ഷനുകളുടെ നിർമ്മാണത്തിലൂടെ പ്രശസ്തനായി.
1920 കളിലും 1930 കളിലും പുറത്തിറങ്ങിയ നിരവധി സിനിമകളിലും ആബട്ട് അഭിനയിച്ചിട്ടുണ്ട്. ഓൾ ക്വയറ്റ് ഓൺ ദി വെസ്റ്റേൺ ഫ്രണ്ട് (1930) എന്ന ചിത്രത്തിന് മികച്ച രചനയ്ക്കുള്ള അക്കാദമി അവാർഡ് നാമനിർദ്ദേശം അദ്ദേഹത്തിന് ലഭിച്ചു. പിന്നീട് മ്യൂസിക്കലുകളുടെ ചലച്ചിത്ര ഭാഷ്യങ്ങളായ ദി പജാമ ഗെയിം (1957), ഡാം യാങ്കീസ് (1958) എന്നിവയും അദ്ദേഹം സംവിധാനം ചെയ്തു.
മൊഗാദിഷു യുദ്ധം, 1993
അമേരിക്കൻ സേനയും സോമാലിയൻ യുദ്ധപ്രഭു മുഹമ്മദ്‌ ഫറാ ഐദിദിന്റെ മിലീഷ്യയും തമ്മിൽ സോമാലിയൻ തലസ്ഥാനമായ മൊഗാദിഷുവിൽ വെച്ചു നടന്ന പോരാട്ടമാണ് 1993ലെ മൊഗാദിഷു യുദ്ധം എന്ന് അറിയപ്പെടുന്നത്. മുഹമ്മദ്‌ ഫറാ ഐദിദിന്റെ പ്രധാനപ്പെട്ട രണ്ടു അനുയായികളെ പിടിക്കാൻ അമേരിക്കൻ സേന ഒരു സർപ്രൈസ് റെയ്ഡിന് പദ്ധതിയിട്ടു. എന്നാൽ മുഹമ്മദ്‌ ഫറാ ഐദിദിന്റെ മിലീഷ്യ അമേരിക്കയുടെ രണ്ടു ബ്ലാക്ക് ഹോക്ക് ഹെലിക്കോപ്പ്റ്ററുകൾ വെടി വെച്ചിട്ടതോടെ യുദ്ധ ഗതി മാറി മറിഞ്ഞു. മൊഗാദിഷു നഗരത്തിൽ കുടുങ്ങിയ അമേരിക്കൻ സൈനികരെ രക്ഷിച്ചെടുക്കാനുള്ള ശ്രമത്തിനിടയിൽ നിരവധി അമേരിക്കൻ സൈനികർ കൊല്ലപ്പെടുകയും പരിക്കേൽക്കുകയും ചെയ്തു. ഒരു അമേരിക്കൻ പൈലറ്റിനെ തടവുകാരനായി പിടിച്ച ഐദിദ്‌ മിലീഷ്യ അമേരിക്ക അറസ്റ്റ് ചെയ്ത ഐദിദിന്റെ സംഘാംഗങ്ങളെ പകരം വിട്ടു കൊടുക്കാൻ ഡിമാന്റ് ചെയ്തു. ഈ സംഭവം നടക്കുമ്പോൾ സുഡാനിലുണ്ടായിരുന്ന ഉസാമ ബിൻ ലാദന്റെ അൽ ഖായിദയുടെ സഹായം മിലീഷ്യക്ക്‌ കിട്ടിയെന്നും പറയപ്പെടുന്നുണ്ട്. ഈ സംഭവത്തോടെ സോമാലിയയിലെ സൈനിക പ്രവർത്തനങ്ങൾ അവസാനിപ്പിക്കാൻ അമേരിക്ക നിർബന്ധിതമായി.
അഭ്രപാളികളിൽ
ബ്ലാക്ക് ഹോക്ക് ഡൌൺ എന്ന പ്രശസ്ത ഹോളീവുഡ് സിനിമക്ക് ഇതിവൃത്തമായത് ഈ സംഭവമായിരുന്നു
അവലംബം
വർഗ്ഗം:യുദ്ധങ്ങൾ വർഗ്ഗം:1993
റേച്ചൽ ലെയ്ഗ് കുക്ക്
റേച്ചൽ ലെയ്ഗ് കുക്ക് (ജനനം: ഒക്ടോബർ 4, 1979) ഒരു അമേരിക്കൻ അഭിനേത്രി, മോഡൽ, വോയിസ് ആർട്ടിസ്റ്റ്, നിർമ്മാതാവ് എന്നീ നിലകളിൽ പ്രശസ്തയാണ്. നായികയായി അഭിനയിച്ച 'ഷി ഈസ് ആൾ ദാറ്റ്' (1999), ജോസി ആൻഡ് പുസിക്യാറ്റ്സ് (2001) എന്നീ ചിത്രങ്ങളിലെയും ടെലിവിഷൻ പരമ്പരയായ 'ഇൻ ടു ദി വെസ്റ്റ്, പെർസെപ്ഷൻ, അതുപോലെതന്നെ റോബോട്ട് ചിക്കൻ, ടിഫ ലോക്ഹാർട്ട്, ഫൈനൽ ഫാന്റസി പരമ്പരകളിലെ വിവിധ കഥാപാത്രങ്ങളുടെ ശബ്ദമായും ഫൈനൽ ഫാന്റസി VII: അഡ്വെന്റ് ചിൽഡ്രൺ എന്ന ഇതിന്റെ ഇംഗ്ളീഷ് ചലച്ചിത്ര പതിപ്പിലൂടെയുമാണ് അവർ കൂടുതലായി അറിയപ്പെടുന്നത്.
അവലംബം
വർഗ്ഗം:അമേരിക്കൻ നടിമാർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:1979-ൽ ജനിച്ചവർ
വിന്റർ സ്ലീപ്പ്
2014 ലെ കാൻ ചലച്ചിത്രോത്സവ ത്തിൽ മികച്ച ചിത്രത്തിനുള്ള പാം ദെ ഓർ പുരസ്‌കാരം നേടിയ തുർക്കി ചിത്രമാണ് വിന്റർ സ്ലീപ്പ്. നൂറി ബിൽജെ സെയ്‌ലാനാണ് സംവിധായകൻ.
ഉള്ളടക്കം
തുർക്കിയിലെ മലനിരകളിൽ ഭാര്യക്കും അവരുടെ സഹോദരിക്കുമൊപ്പം ഹോട്ടൽ നടത്തുന്ന ഐദിന്റെ കഥയാണ് ഈ ചിത്രം പറയുന്നത്. തുർക്കിയിലെ ആഭ്യന്തര കലാപങ്ങളിൽ ജീവൻവെടിഞ്ഞ യുവാക്കൾക്കായാണ് സെയിലാൻ ഈ അവാർഡ് സമർപ്പിച്ചത്. മഞ്ഞുകാലത്ത് മഞ്ഞ് വീഴ്ചതുടങ്ങുന്നതോടെ ഹോട്ടൽ ഒരു അഭയകേന്ദ്രമായി മാറുന്നു. കുടുംബബന്ധങ്ങളിലെ അസ്വാരസ്യങ്ങളും അവിടെ ധാർമ്മികതയുടെ സ്ഥാനവും ഈ സിനിമ ചർച്ച ചെയ്യുന്നു. മൂന്നു മണിക്കൂർ 16 മിനിറ്റാണ് സിനിമയുടെ ദൈർഘ്യം.
പുറം കണ്ണികൾ
വർഗ്ഗം:തുർക്കിഷ് ചലച്ചിത്രങ്ങൾ
മറൈൻ പ്ലാസ്റ്റിക് മലിനീകരണം
കുപ്പികളും ബാഗുകളും പോലുള്ള വലിയ വസ്തുക്കൾ മുതൽ പ്ലാസ്റ്റിക് വസ്തുക്കളുടെ വിഘടനത്തിൽ നിന്ന് രൂപപ്പെടുന്ന മൈക്രോപ്ലാസ്റ്റിക് വരെയുള്ള പ്ലാസ്റ്റിക്ക് മൂലമുണ്ടാകുന്ന ഒരു തരം സമുദ്ര മലിനീകരണമാണ് മറൈൻ പ്ലാസ്റ്റിക് മലിനീകരണം (അല്ലെങ്കിൽ സമുദ്രത്തിലെ പ്ലാസ്റ്റിക് മലിനീകരണം). കടലിലെ അവശിഷ്ടങ്ങൾ പ്രധാനമായും വലിച്ചെറിയപ്പെടുന്ന മനുഷ്യ മാലിന്യങ്ങളാണ്. അത് കടലിൽ പൊങ്ങിക്കിടക്കുകയോ കടലിൽ തങ്ങിനിൽക്കുകയോ ചെയ്യുന്നു. കടൽ അവശിഷ്ടങ്ങളിൽ എൺപത് ശതമാനവും പ്ലാസ്റ്റിക് ആണ്. നദികളിലോ സമുദ്രങ്ങളിലോ ഉപരിതല ജലത്തിലുള്ള പ്ലാസ്റ്റിക് മാലിന്യങ്ങളുടെ വിശ്ലേഷണമൊ ഫോട്ടോഡീഗ്രേഡേഷനോ ആണ് മൈക്രോപ്ലാസ്റ്റിക്സും നാനോപ്ലാസ്റ്റിക്സും ഉണ്ടാകുന്നത്. അടുത്തിടെ, ശാസ്ത്രജ്ഞർ കനത്ത മഞ്ഞുവീഴ്ചയിൽ പ്രത്യേകിച്ച് ഏകദേശം 3000 ടൺ സ്വിറ്റ്സർലൻഡിനെ പ്രതിവർഷം മൂടുന്ന നാനോപ്ലാസ്റ്റിക് കണ്ടെത്തിയിട്ടുണ്ട്. 1950 മുതൽ 2013 വരെ ഉൽപ്പാദിപ്പിച്ച ആഗോള പ്ലാസ്റ്റിക്കിന്റെ 1.4% സമുദ്രത്തിൽ പ്രവേശിച്ച് അവിടെ അടിഞ്ഞുകൂടിയതായി അനുമാനിക്കുകയാണെങ്കിൽ, 2013 അവസാനത്തോടെ ലോകമെമ്പാടുമുള്ള സമുദ്രത്തിൽ 86 ദശലക്ഷം ടൺ പ്ലാസ്റ്റിക് മറൈൻ അവശിഷ്ടങ്ങൾ ഉണ്ടെന്ന് കണക്കാക്കപ്പെടുന്നു. പ്രതിവർഷം 19-23 ദശലക്ഷം ടൺ പ്ലാസ്റ്റിക് ജല ആവാസവ്യവസ്ഥയിലേക്ക് ഒഴുകുന്നതായി കണക്കാക്കപ്പെടുന്നു. 2017-ലെ യുണൈറ്റഡ് നേഷൻസ് ഓഷ്യൻ കോൺഫറൻസ് കണക്കാക്കിയത് 2050-ഓടെ സമുദ്രങ്ങളിൽ മത്സ്യങ്ങളേക്കാൾ കൂടുതൽ ഭാരം പ്ലാസ്റ്റിക്കുകൾ അടങ്ങിയിട്ടുണ്ടാകുമെന്നാണ്.
കുപ്പികൾ, ബാഗുകൾ തുടങ്ങിയ വലിയ പദാർത്ഥങ്ങൾ മുതൽ പ്ലാസ്റ്റിക് വസ്തുക്കളുടെ വിഘടനത്തിൽ നിന്ന് രൂപപ്പെടുന്ന മൈക്രോപ്ലാസ്റ്റിക് വരെ വലിപ്പമുള്ള പ്ലാസ്റ്റിക് കണങ്ങളാൽ സമുദ്രങ്ങൾ മലിനീകരിക്കപ്പെടുന്നു. ഈ പദാർത്ഥം സമുദ്രത്തിൽ നിന്ന് വളരെ സാവധാനത്തിൽ നശിപ്പിക്കപ്പെടുകയോ നീക്കം ചെയ്യുകയോ ചെയ്യപ്പെടുന്നു. അതിനാൽ പ്ലാസ്റ്റിക് കണികകൾ ഇപ്പോൾ ഉപരിതല സമുദ്രത്തിൽ ഉടനീളം വ്യാപകമാണ്. കൂടാതെ സമുദ്രജീവികളിൽ ഹാനികരമായ ഫലങ്ങൾ ഉണ്ടാക്കുന്നതായി അറിയപ്പെടുന്നു. വലിച്ചെറിയുന്ന പ്ലാസ്റ്റിക് സഞ്ചികൾ, സിക്സ് പാക്ക് വളയങ്ങൾ, സിഗരറ്റ് കുറ്റികൾ, കടലിൽ അടിഞ്ഞുകൂടുന്ന മറ്റ് പ്ലാസ്റ്റിക് മാലിന്യങ്ങൾ എന്നിവ വന്യജീവികൾക്കും മത്സ്യബന്ധനത്തിനും അപകടമുണ്ടാക്കുന്നു. ഇവ കുടലിലും ശ്വാസനാളത്തിലും അകത്ത് കടക്കുന്നതിലൂടെ ജലജീവികൾക്ക് ഭീഷണിയാകാം. സാധാരണയായി പ്ലാസ്റ്റിക് കൊണ്ട് നിർമ്മിച്ച മത്സ്യബന്ധന വലകൾ മത്സ്യത്തൊഴിലാളികൾ കടലിൽ ഉപേക്ഷിക്കുകയോ നഷ്ടപ്പെടുകയോ ചെയ്യാം. പ്രേത വലകൾ എന്നറിയപ്പെടുന്ന ഇവ മത്സ്യം, ഡോൾഫിനുകൾ, കടലാമകൾ, സ്രാവുകൾ, ദുഗോങ്ങുകൾ, മുതലകൾ, കടൽപ്പക്ഷികൾ, ഞണ്ടുകൾ, മറ്റ് ജീവികൾ എന്നിവയുടെ ചലനത്തെ നിയന്ത്രിക്കുന്നു. പട്ടിണി, മുറിവ്, അണുബാധ, ശ്വസിക്കാൻ ഉപരിതലത്തിലേക്ക് മടങ്ങേണ്ടവയിൽ ശ്വാസംമുട്ടൽ എന്നിവയ്ക്ക് കാരണമാകുന്നു. സമുദ്രജീവികൾക്ക് പ്രശ്‌നമുണ്ടാക്കുന്ന വിവിധ തരം ഓഷ്യൻ പ്ലാസ്റ്റിക്കുകൾ ഉണ്ട്. ആമകളുടെയും കടൽപ്പക്ഷികളുടെയും വയറ്റിൽ കുപ്പി തൊപ്പികൾ എന്നിവ കണ്ടെത്തിയിട്ടുണ്ട്. ശ്വാസോച്ഛ്വാസം, ദഹനേന്ദ്രിയങ്ങൾ എന്നിവയിലെത്തി തടസ്സപ്പെട്ട് അവ ചത്തുപോയി. "ഗോസ്റ്റ് ഫിഷിംഗ്" എന്നറിയപ്പെടുന്ന ഒരു പ്രക്രിയയിൽ സമുദ്രജീവികളെ തുടർച്ചയായി കുടുക്കാൻ കഴിയുന്നതിനാൽ ഗോസ്റ്റ് വലകൾ സമുദ്രത്തിലെ പ്ലാസ്റ്റിക്കിന്റെ ഒരു പ്രശ്നകരമായ ഇനം കൂടിയാണ്.
ലോകമെമ്പാടുമുള്ള സമുദ്രത്തിലെ പ്ലാസ്റ്റിക് മലിനീകരണം ഏറ്റവും കൂടുതൽ പുറന്തള്ളുന്ന 10 രാജ്യങ്ങൾ ചൈന, ഇന്തോനേഷ്യ, ഫിലിപ്പീൻസ്, വിയറ്റ്നാം, ശ്രീലങ്ക, തായ്‌ലൻഡ്, ഈജിപ്ത്, മലേഷ്യ, നൈജീരിയ, ബംഗ്ലാദേശ് എന്നിവയാണ്. കൂടാതെ യാങ്‌സി, സിന്ധു, യെല്ലോ, ഹായ്, നൈൽ, ഗംഗ, പേൾ, അമുർ, നൈജർ, മെകോംഗ്, എന്നീ നദികളിലൂടെയാണ് "ലോകത്തിലെ സമുദ്രങ്ങളിൽ എത്തുന്ന പ്ലാസ്റ്റിക്കിന്റെ 90 ശതമാനവും" തെറ്റായി കൈകാര്യം ചെയ്യപ്പെടുന്ന പ്ലാസ്റ്റിക്കിന്റെ പ്രധാന ഉറവിടം ഏഷ്യയാണ്. മാലിന്യം, ചൈനയിൽ മാത്രം 2.4 ദശലക്ഷം മെട്രിക് ടൺ ആണ്.
മറ്റ് പല വസ്തുക്കളെയും പോലെ ജൈവനാശം സംഭവിക്കാത്തതിനാലാണ് പ്ലാസ്റ്റിക് കുമിഞ്ഞുകൂടുന്നത്. സൂര്യനുമായി സമ്പർക്കം പുലർത്തുമ്പോൾ അവ ഫോട്ടോഡീഗ്രേഡ് ചെയ്യും. പക്ഷേ വരണ്ട കാലാവസ്ഥയിൽ മാത്രമേ അവ ശരിയായി പ്രവർത്തിക്കൂ വെള്ളം ഈ പ്രക്രിയയെ തടയുന്നു. സമുദ്ര പരിതസ്ഥിതിയിൽ, ഫോട്ടോഡീഗ്രേഡഡ് പ്ലാസ്റ്റിക്, പോളിമറുകൾ അവശേഷിക്കുമ്പോൾ, തന്മാത്രാ തലം വരെ ചെറിയ കഷണങ്ങളായി വിഘടിക്കുന്നു. ഫ്ലോട്ടിംഗ് പ്ലാസ്റ്റിക് കണികകൾ സൂപ്ലാങ്ക്ടൺ ഫോട്ടോഡീഗ്രേഡ് ചെയ്യുമ്പോൾ, ജെല്ലിഫിഷ് അവയെ ദഹിപ്പിക്കാൻ ശ്രമിക്കുന്നു. അങ്ങനെ പ്ലാസ്റ്റിക് സമുദ്രത്തിലെ ഭക്ഷ്യ ശൃംഖലയിലേക്ക് പ്രവേശിക്കുന്നു.
പരിസ്ഥിതിയിലെ പ്ലാസ്റ്റിക് മലിനീകരണത്തിനൊപ്പം സമുദ്രത്തിലെ പ്ലാസ്റ്റിക് മലിനീകരണത്തിനുള്ള പരിഹാരങ്ങളും നിർമ്മാണ, പാക്കേജിംഗ് രീതികളിലെ മാറ്റങ്ങളും, പ്രത്യേകിച്ച്, ഹ്രസ്വകാല പ്ലാസ്റ്റിക് ഉൽപന്നങ്ങളുടെ ഉപയോഗം കുറയ്ക്കുന്നതുമായി ബന്ധപ്പെട്ടിരിക്കുന്നു. സമുദ്രത്തിലെ പ്ലാസ്റ്റിക്ക് വൃത്തിയാക്കുന്നതിന് സമുദ്രത്തിൽ പ്രവേശിക്കുന്നതിന് മുമ്പ് നദീമുഖങ്ങളിൽ പ്ലാസ്റ്റിക് കണികകൾ കുടുക്കുക, സമുദ്ര ഗൈറുകൾ വൃത്തിയാക്കുക എന്നിവ ഉൾപ്പെടെ നിരവധി ആശയങ്ങൾ നിലവിലുണ്ട്.
പ്രശ്നത്തിന്റെ പരിധി
മലിനീകരണ വീക്ഷണകോണിൽ നിന്ന്, പ്ലാസ്റ്റിക് പദാർത്ഥങ്ങൾ മൂലമുണ്ടാകുന്ന സമുദ്ര മലിനീകരണം ഏറ്റവും ഉയർന്ന അളവിലുള്ള പ്രശ്നമായി അംഗീകരിക്കപ്പെട്ടിരിക്കുന്നു. ആളുകളുടെ ദൈനംദിന ജീവിതത്തിൽ ഉപയോഗിക്കുന്ന ധാരാളം പ്ലാസ്റ്റിക്ക് ഒരിക്കലും റീസൈക്കിൾ ചെയ്യപ്പെടുന്നില്ല. 90% വരെ 8 ദശലക്ഷം മെട്രിക് ടൺ പ്ലാസ്റ്റിക് മാലിന്യങ്ങൾ ഓരോ വർഷവും സമുദ്രത്തിലേക്ക് വലിച്ചെറിയപ്പെടുന്നു. ഇത് തുടർന്നാൽ, 2050 ആകുമ്പോഴേക്കും ലോകത്ത് മത്സ്യത്തേക്കാൾ കൂടുതൽ പ്ലാസ്റ്റിക് ഉണ്ടാകും. നൂറ്റാണ്ടിന്റെ ആദ്യ ദശകത്തിൽ, 2000 വരെ ചരിത്രത്തിലെ പ്ലാസ്റ്റിക്കുകളേക്കാളും കൂടുതൽ പ്ലാസ്റ്റിക് സൃഷ്ടിക്കപ്പെട്ടു. അതിൽ ഭൂരിഭാഗം പ്ലാസ്റ്റിക്കും പുനരുപയോഗം ചെയ്യപ്പെടുന്നില്ല. സമുദ്രത്തിന്റെ മുകളിൽ നിന്ന് കടൽത്തീരത്തേക്ക് വ്യാപിച്ചുകിടക്കുന്ന ലോകത്തിലെ എല്ലാ സമുദ്രങ്ങളിലും 15 മുതൽ 51 ട്രില്യൺ വരെ പ്ലാസ്റ്റിക് കഷണങ്ങൾ ഉണ്ടെന്ന് കണക്കാക്കപ്പെടുന്നു.
അവലംബം
വർഗ്ഗം:ജലമലിനീകരണം
താന്ന്യം ഗ്രാമപഞ്ചായത്ത്
തൃശ്ശൂർ ജില്ലയിലെ തൃശ്ശൂർ താലൂക്കിൽ അന്തിക്കാട് ബ്ലോക്കിലാണ് 17.53 ചതുരശ്രകിലോമീറ്റർ വിസ്തീർണ്ണമുള്ള താന്ന്യം ഗ്രാമപഞ്ചായത്ത് സ്ഥിതിചെയ്യുന്നത്. 1953 ഒക്ടോബർ 2-നാണ് താന്ന്യം ഗ്രാമപഞ്ചായത്ത് നിലവിൽവന്നത്.
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമപഞ്ചായത്തുകൾ
പ്ലുംബാജിനേസീ
കേരളത്തിൽ കാണുന്ന വെള്ളക്കൊടുവേലി, നീലക്കൊടുവേലി, ചെത്തിക്കൊടുവേലി എന്നിവ അടങ്ങിയ സസ്യകുടുംബമാണ് പ്ലുംബാജിനേസീ (Plumbaginaceae). 24 ജനുസുകളിലായി ഏതാണ്ട് 800 സ്പീഷിസുകൾ ഉള്ള ഒരു സപുഷ്പി സസ്യകുടുംബമാണിത്, ലീഡ്‌വേർട്ട് (leadwort) കുടുംബം എന്ന് അറിയപ്പെടുന്നു. എല്ലാവിധ പരിസ്ഥിതികളിലും ലോകത്തെല്ലായിടത്തും കണ്ടുവരുന്നു. മിക്കവയും ബഹുവർഷ കുറ്റിച്ചെടികളാണെങ്കിലും ഇതിൽ ചില വലിയ വള്ളികളും ഉണ്ട്. പ്രാണികളാണ് പരാഗണം നടത്തുന്നത്. ഔഷധസസ്യങ്ങളായും അലങ്കാരച്ചെടികളായും വളർത്തിവരുന്നു.
ഇസബെൽ കെർ
ഇരുപതാം നൂറ്റാണ്ടിന്റെ തുടക്കത്തിൽ ഇന്ത്യയിൽ ജോലി ചെയ്തിരുന്ന ഒരു സ്കോട്ടിഷ് മെഡിക്കൽ മിഷനറിയായിരുന്നു ഇസബെൽ കെർ (നീ ഗൺ ; 30 മെയ് 1875 - 12 ജനുവരി 1932). ഹൈദരാബാദിൽ വിക്ടോറിയ ലെപ്രസി സെന്റർ സൃഷ്ടിച്ച അവർ ഇന്ത്യയിലെ കുഷ്ഠരോഗം ഭേദമാക്കാൻ അക്ഷീണം പ്രവർത്തിച്ചു.
കരിയർ
സതേൺ റോഡിയയിലെ മിഷനറിയായി പ്രവർത്തിച്ച് മടങ്ങിയെത്തിയ മുൻ ജോയിനറായ റെവറന്റ് ജോർജ്ജ് മക്ഗ്ലാഷൻ കെറിനെ കെർ കണ്ടുമുട്ടി വിവാഹം കഴിച്ചു. 1903 ൽ അവർ വിവാഹിതരായി, വെസ്ലിയൻ മെത്തഡിസ്റ്റ് മിഷനറി സൊസൈറ്റി 1907 ൽ കെർസിനെ ഇന്ത്യയിലെ ഹൈദരാബാദിലേക്ക് അയക്കുന്നത് വരെ അവർ ഒരുമിച്ച് ജോലി ചെയ്തു.
അവരുടെ ദൗത്യത്തിൽ, കെറും ഭർത്താവും അക്ഷീണം ജോലിയിൽ ഏർപ്പെട്ടു എന്നാൽ കുഷ്ഠരോഗമുള്ള രോഗികളുടെ ചികിത്സ അപര്യാപ്തമാണെന്ന് ഇരുവരും മനസ്സിലാക്കി. 1911 ൽ കെർ തെലങ്കാനയിലെ നിസാമാബാദിൽ ഒരു കുഷ്ഠരോഗ കേന്ദ്രം ആരംഭിച്ചു, എന്നാൽ കാലക്രമേണ അത് ഉൾക്കൊള്ളാൻ കഴിയുന്നതിലും കൂടുതൽ രോഗികളെ ആകർഷിച്ചു. ഹൈദരാബാദിലെ നിസാമിൽ നിന്ന് സംഭാവന സ്വീകരിക്കാൻ സഹായിച്ച ഹിന്ദു ജീവകാരുണ്യ പ്രവർത്തകനായ രാജ നർസ ഗൌഡിന്റെ (നർസഗൌഡ്) സാമ്പത്തിക സഹായത്തോടെ, അവസാനത്തെ പ്രാദേശിക ഭരണാധികാരി മിർ ഉസ്മാൻ അലി ഖാൻ വിക്ടോറിയ ട്രീറ്റ്മെന്റ് ഹോസ്പിറ്റൽ പണിയാൻ സഹായിക്കുന്നതിന് സംഭാവന ചെയ്തു. 1915 ൽ, വലുതും സ്ഥിര സൗകര്യങ്ങളോടെയും അത് തുറന്നു. 1920 കളുടെ തുടക്കത്തിൽ ആശുപത്രി 120 ലധികം കെട്ടിടങ്ങളിലായി വളർന്നു.
ബ്രിട്ടീഷ് എമ്പയർ ലെപ്രസി റിലീഫ് അസോസിയേഷൻ ആരംഭിച്ച സർ ലിയോനാർഡ് റോജേഴ്സിന്റെ മുൻ ഗവേഷണത്തെ അടിസ്ഥാനമാക്കി കുഷ്ഠരോഗത്തെ ചികിത്സിക്കുന്നതിനായി ഹൈഡ്രോകാർപസ് ഓയിൽ ( ചൗൾമോഗ്രാ ട്രീ) ഉപയോഗിച്ച ഏണസ്റ്റ് മുയിറിനൊപ്പം കെർ പ്രവർത്തിച്ചു. ദിച്പാലിയിലെ കെർസ് സെന്റർ കുഷ്ഠരോഗത്തിനെതിരായ പ്രചാരണത്തിന് നേതൃത്വം നൽകുന്നതിനായി നിലകൊണ്ടു, കെറിന്റെ രചന ഇത് ഇന്ത്യയിലുടനീളം ഒരു സാധാരണ ചികിത്സയാക്കാൻ സഹായിച്ചു. കെറിനും ഭർത്താവിനും 1923 ൽ കൈസർ-ഇ-ഹിന്ദ് മെഡൽ ലഭിച്ചു.
അവലംബം
വർഗ്ഗം:സ്കോട്ടിഷ് വനിതാ ഡോക്ടർമാർ വർഗ്ഗം:1932-ൽ മരിച്ചവർ വർഗ്ഗം:1875-ൽ ജനിച്ചവർ
ബോബനും മോളിയും (ചലച്ചിത്രം)
ആർ എ പ്രൊഡക്ഷൻസിന്റെ ബാനറിൽ രവി എബ്രഹാം നിർമിച്ച മലയാളചലച്ചിത്രമാണ് ബോബനും മോളിയും. കാർമൽ പിക്ചേഴ്സ് വിതരണം ചെയ്ത ബോബനും മോളിയും കേരളക്കരയിൽ 1971 ഏപ്രിൽ 30-ന് പ്രദർശനം തുടങ്ങി.
എയിറ്റ് വ്യൂസ് ഓഫ് ഒമി
ജപ്പാനിലെ ഷിഗ പ്രിഫെക്ചർ ആയ എമി പ്രവിശ്യയുടെ പുരാതനമായ പ്രകൃതിദൃശ്യ കാഴ്ചകളാണ് എയിറ്റ് വ്യൂസ് ഓഫ് ഒമി.(ജാപ്പനീസ് ഭാഷയിൽ: 近江八景 അല്ലെങ്കിൽ ഓമി ഹക്കെഇ)
രാജാവ് (ചെസ്സ്)
ചെസ്സിലെ വളരെ പ്രധാനപ്പെട്ട കരുവാണ് രാജാവ്. ചെസ്സ് കളിയിലെ ലക്ഷ്യം തന്നെ, ഏതിരാളിയുടെ രാജാവിനെ രക്ഷപ്പെടാൻ അനുവദിക്കാത്ത വിധം കെണിയിൽ പെടുത്തുക (ചെക്ക്മേറ്റ്) എന്നതാണ്. കളിക്കാരന്റെ രാജാവ് ഏതിരാളിയുടെ കരുക്കളാൾ വെട്ടിയെടുക്കൽ ഭീഷണി നേരിടുന്നുവെങ്കിൽ അതിനെ ചെക്ക് എന്നു പറയുന്നു. അപ്പോൾ, അടുത്ത നീക്കത്തിൽ തന്നെ, കളിക്കാരൻ രാജാവിനെതിരെയുള്ള വെട്ടിയെടുക്കൽ ഭീഷണി ഒഴിവാക്കോണ്ടതാണ്. അതിന് കളിക്കാരന് കഴിയാത്ത അവസ്ഥയാണ് ചെക്ക്മേറ്റ്. ചെസ്സിലെ വളരെ പ്രധാനപ്പെട്ട കരുവാണെങ്കിൽ പോലും ചെസ്സ് കളിയിലെ അന്ത്യഘട്ടമെത്തുന്നതു വരെ രാജാവ് സാധാരണയായി ദുർബലമായ കരുവാണ്. വളരെ കുറചു നീക്കങ്ങളേ രാജാവിനുള്ളൂ. അന്ത്യഘട്ടത്തിൽ രാജാവിന്റെ ഓരോ നീക്കവും കളിയുടെ ഫലത്തെ മാറ്റിമാറിക്കാൻ കെല്പുള്ളതാകുന്നു.
എയിറ്റ് വ്യൂസ് ഓഫ് ഒമി
ചൈനയിലെ എയിറ്റ് വ്യൂസ് ഓഫ് സിയാക്സിയാങ്ങിൽ നിന്ന് പ്രചോദനം ഉൾക്കൊണ്ട ഇവ പതിനൊന്നാം നൂറ്റാണ്ടിൽ ആദ്യം വരച്ചതും പിന്നീട് 14-15 നൂറ്റാണ്ടുകളിൽ ജപ്പാനിലേക്ക് ഒരു ജനപ്രിയ വിഷയം ആയി കൊണ്ടുവരുകയും ചെയ്തു. 15-16 നൂറ്റാണ്ടുകളിൽ കൊനോ മസായ് രാജകുമാരനും മകൻ ഹിസാമിച്ചി രാജകുമാരനും കവിതയിൽ ഒമി പ്രവിശ്യയെ വിവരിക്കാൻ ഈ വിഷയം ഉപയോഗിച്ചു. എയിറ്റ് വ്യൂസ് ഓഫ് ഒമി പിന്നീട് സുസുക്കി ഹരുനോബു, ഉട്ടഗാവ ഹിരോഷിഗെ തുടങ്ങിയ കലാകാരന്മാർക്ക് ഒരു ജനപ്രിയ വിഷയമായി. തീം വികസിപ്പിക്കുന്നത് തുടരുന്നതിനായി ജാപ്പനീസ് മൈറ്റേറ്റ് എന്ന് വിളിക്കുന്ന ഒരു പ്രക്രിയയിൽ മറ്റ് സ്ഥലങ്ങളിലേക്കും ക്രമീകരണങ്ങളിലേക്കും മാറ്റുന്നു.
രാജാവ് (ചെസ്സ്)
നീക്കുന്ന രീതി
വർഗ്ഗം:ചെസ്സ് കരുക്കൾ
എയിറ്റ് വ്യൂസ് ഓഫ് ഒമി
നിരവധി വ്യത്യസ്ത ശ്രേണിയിലുള്ള ഉക്കിയോ-ഇ ചിത്രങ്ങളിലും മറ്റ് കലാകാരന്മാരുടെ ചിത്രങ്ങളിലും ഹിരോഷിഗെ കാഴ്ചകൾ ചിത്രീകരിച്ചു.
ഈ ചിത്രത്തെ ചിലപ്പോൾ "എയിറ്റ് വ്യൂസ് ഓഫ് ലേക്ക് ബിവ " എന്ന് തെറ്റായി വിളിക്കാറുണ്ട്. എന്നാൽ പിന്നീട് വിവിധ സ്ഥലങ്ങൾ ഉൾപ്പെടുത്താൻ 1949-ൽ ഷിഗ പ്രിഫെക്ചർ സർക്കാർ നിശ്ചയിച്ചു.
ദി എയിറ്റ് വ്യൂസ്
എല്ലാ കാഴ്ചകളും തടാകത്തിന്റെ തെക്കേ അറ്റത്താണ് സ്ഥിതി ചെയ്യുന്നത്. നിശ്ചിത ക്രമമൊന്നുമില്ല. ഇനിപ്പറയുന്ന പട്ടിക തടാകത്തിന്റെ കിഴക്കുവശത്ത് നിന്ന് ആരംഭിക്കുന്നു.
യബാസിൽ കപ്പലുകൾ മടങ്ങുന്നു (矢橋の帰帆) - യാബേസ്. തടാകത്തിന്റെ കിഴക്കുവശത്തുള്ള ഒരു പഴയ തുറമുഖമാണ് യാബേസ്. ടോക്കൈഡോയ്ക്ക് സമീപം, ബോട്ടിൽ ഓട്‌സുവിലേക്കുള്ള കുറുക്കുവഴിക്കായി ഇത് ഉപയോഗിച്ചു. മെജി കാലഘട്ടത്തിന്റെ തുടക്കത്തിൽ റെയിൽ‌വേ സർവീസ് ആരംഭിക്കുന്നതുവരെ സ്റ്റീമറുകൾ കാണപ്പെട്ടു.
സെറ്റയിലെ വൈകുന്നേരത്തെ തിളക്കം (勢多（瀬田）の夕照) - സെറ്റയിലെ ചൈനീസ് പാലം. സെറ്റയ്ക്ക് കുറുകെയുള്ള നീളമുള്ള പാലം ടോക്കൈഡോ ഉപയോഗിച്ചിരുന്നു. ഇപ്പോൾ പഴയ ചൈനീസ് രീതിയിൽ ഒരു ഒരു കോൺക്രീറ്റ് നിർമ്മാണ പാലമുണ്ട്. പക്ഷേ നടക്കാൻ മാത്രം നല്ലതാണ്. ഇന്നത്തെ ട്രാഫിക് വടക്കുകിഴക്ക് പാലങ്ങൾ ഉപയോഗിക്കുന്നു. പശ്ചാത്തലത്തിൽ "ഒമിയുടെ ഫ്യൂജി", മിക്കാമിയാമ. ഇത് 400 മീറ്ററിന് മുകളിലാണ്, പക്ഷേ നന്നായി കാണാം.
ഇഷിയാമയിലെ ശരത്കാല ചന്ദ്രൻ (石山の秋月) - ഇഷിയാമ ക്ഷേത്രം സേതാ നദിക്ക് അടുത്തുള്ള ഒരു കുന്നിൻ പ്രദേശത്താണ് ഇഷിയാമദേര സ്ഥിതിചെയ്യുന്നത്. അത് നിർമ്മിച്ചിരിക്കുന്ന അപൂർവ്വമായ പാറകളിൽ നിന്നാണ് ഇതിന് ഈ പേര് ലഭിച്ചത് ണ്, ഭാഗികമായി ബീമുകളും പിന്തുണയ്ക്കുന്നു. സൈറ്റിന്റെ മുകൾ അറ്റത്തുള്ള ഒരു കുടിൽ തടാകത്തെയും ചന്ദ്രനെയും കാണാൻ സാധിക്കുന്നു.
അവാസുവിൽ തെളിഞ്ഞ ഇളംകാറ്റ് (粟津の晴嵐) - അവാസുഹാര. പൈൻ തടിയായ അവാസു-ഗ-ഹാരയ്ക്ക് അവാസു പ്രശസ്തമാണ്. പഴയ ചിത്രങ്ങളിൽ സെസ് കോട്ട കാണാം. ഇത് മെജി കാലഘട്ടത്തിൽ ഉപേക്ഷിക്കുകയും പൊളിക്കുകയും ചെയ്തു.
മിദേറയിലെ വൈകുന്നേരത്തെ മണി (三井晩鐘) - മി-ദേറ. എട്ടാം നൂറ്റാണ്ടിലാണ് മിദേറ ക്ഷേത്രം പണികഴിപ്പിച്ചത്. ഈ പ്രശസ്തമായ മണി ജപ്പാനിലെ മൂന്ന് മണികളിൽ ഒന്നാണ്. മറ്റ് രണ്ട് മണികൾ ബ്യൂഡോ-ഇൻ, ഉജി, ക്യോട്ടോയിലെ ജിംഗോജി എന്നിവിടങ്ങളിൽ നിന്നുള്ളവയാണ്.
കരസാക്കിയിലെ വൈകുന്നേരത്തെ മഴ (唐崎の夜雨) - കരസാക്കി ദേവാലയം. ഒരു വലിയ പൈൻ മരമായ ഹിറ്റ്സു-മാറ്റ്സു സ്ഥിതിചെയ്യുന്ന ഒരു ചെറിയ മുനമ്പാണ് കരസാക്കി.
ഹിറയിലെ വൈകുന്നേരത്തെ മഞ്ഞ് (比良の暮雪) - ഹിര പർവ്വതനിരകൾ. തടാകത്തിന്റെ പടിഞ്ഞാറ് ഭാഗത്തുള്ള ഹിര പർവ്വതങ്ങളിൽ കഠിനമായ ശൈത്യകാലം കാണപ്പെടുന്നു. ശൈത്യകാല മൺസൂൺ വൻകരയിൽ നിന്ന് ധാരാളം മഞ്ഞ് കൊണ്ടുവരുന്നു.
ഹിരോഷിഗെ ചിത്രീകരിച്ച ഉകിയോ-ഇ ചിത്രങ്ങൾ
ഹിരോഷിഗെ ഇനിപ്പറയുന്ന ഉകിയോ-ഇ ചിത്രങ്ങൾ‌ രൂപകൽപ്പന ചെയ്‌തു:
See also
വർഗ്ഗം:ജാപ്പനീസ് ചിത്രങ്ങൾ വർഗ്ഗം:ജാപ്പനീസ് ആർട്ട്
ക്യാമറ ലെൻസ്
സ്റ്റിൽ ക്യാമറ, വീഡിയോ ക്യാമറ, ദൂരദർശിനി, മൈക്രോസ്കോപ്പ് അല്ലെങ്കിൽ അതുപോലുള്ള മറ്റ് ഉപകരണങ്ങൾ എന്നിവയിൽ ഉപയോഗിക്കുന്ന ലെൻസുകൾ തമ്മിൽ തത്വത്തിൽ വലിയ വ്യത്യാസമില്ല, എന്നാൽ ഓരോ ഉപകരണത്തിലെയും ലെൻസുകളുടെ രൂപകൽപ്പനയുടെയും നിർമ്മാണത്തിന്റെയും വിശദാംശങ്ങൾ വ്യത്യസ്തമാണ്. ഒരു ലെൻസ് ഒരു ക്യാമറയിലേക്ക് ശാശ്വതമായി ഉറപ്പിച്ചതാവാം, അല്ലെങ്കിൽ വ്യത്യസ്ത ഫോക്കൽ ലെങ്ത്, അപ്പർച്ചറുകൾ, മറ്റ് പ്രത്യേകതകൾ എന്നിവയ്ക്കനുസരിച്ച് ലെൻസുകൾ മാറ്റാവുന്നതാകാം.
നിരവധി ഒപ്റ്റിക്കൽ ലെൻസ് ഘടകങ്ങൾ അടങ്ങിയ ഒരു കോമ്പൗണ്ട് ലെൻസിൽ, ലെൻസുകൾക്ക് ഉണ്ടാകുന്ന വിവിധ ഒപ്റ്റിക്കൽ വ്യതിയാനങ്ങൾ ശരിയാക്കാൻ കഴിയുന്ന തരത്തിൽ ആവണം ലെൻസ് ഡിസൈൻ. എന്നാലും ലെൻസ് സിസ്റ്റത്തിൽ ചില അബറേഷനുകൾ അവശേഷിക്കും. ഇവ സമതുലിതമാക്കുകയും, ഫോട്ടോഗ്രാഫിക് ഉപയോഗത്തിനും ഒരുപക്ഷേ വൻതോതിലുള്ള ഉൽ‌പാദനത്തിനും അനുയോജ്യമായ ഒരു ഡിസൈൻ നിർമ്മിക്കുകയും ചെയ്യുന്നത് ലെൻസ് ഡിസൈനറുടെ ജോലിയാണ്.
പ്രവർത്തന സിദ്ധാന്തം
സാധാരണ റെക്റ്റിലീനിയർ ലെൻസുകളെ "മെച്ചപ്പെടുത്തിയ" പിൻഹോൾ "ലെൻസുകൾ" എന്ന് വിശേഷിപ്പിക്കാം. ചിത്രത്തിൽ കാണിച്ചിരിക്കുന്നതുപോലെ, പിൻ‌ഹോൾ "ലെൻസ്" എന്നത് ഒരു ചെറിയ അപ്പർച്ചറാണ്, അത് മിക്ക പ്രകാശകിരണങ്ങളെയും തടഞ്ഞ് സെൻസറിലെ ഒരു പോയിന്റിലേക്ക് ഇമേജിൽ നിന്നുള്ള ഒരു കിരണം തിരഞ്ഞെടുക്കുന്നു. പിൻഹോൾ ലെൻസുകൾക്ക് കടുത്ത പരിമിതികളുണ്ട്:
"കൂടുതൽ പ്രകാശം സ്വീകരിക്കുന്നതിനും ചെറിയ സ്പോട്ട് വലുപ്പം നൽകുന്നതിനും ഒരു പിൻഹോൾ ലെൻസ് എങ്ങനെ പരിഷ്കരിക്കാനാകും?" എന്ന ചോദ്യത്തിനുള്ള ഉത്തരമാണ് ഇന്ന് നിലവിലുള്ള ലെൻസുകൾ. ഫിലിം പ്ലെയിനിലേക്കുള്ള ദൂരത്തിന് തുല്യമായ ഫോക്കൽ ലെങ്ത് ഉപയോഗിച്ച് പിൻ‌ഹോളിൽ ലളിതമായ ഒരു കോൺവെക്സ് ലെൻസ് ഇടുക എന്നതാണ് ആദ്യപടി (ക്യാമറ വിദൂര വസ്തുക്കളുടെ ചിത്രമെടുക്കുമെന്ന് കരുതുക). നേർത്ത കോൺവെക്സ് ലെൻസ് പ്രകാശത്തെ ഫോക്കസ് ചെയ്യുന്നതിനാൽ പിൻ‌ഹോളിനെ ഗണ്യമായി തുറക്കാൻ അനുവദിക്കുന്നു (നാലാമത്തെ ചിത്രം). ജ്യാമിതി ഒരു ലളിതമായ പിൻ‌ഹോൾ ലെൻസിനു തുല്യമാണ്, പക്ഷേ ഒരൊറ്റ പ്രകാശകിരണങ്ങളാൽ പ്രകാശിപ്പിക്കപ്പെടുന്നതിനുപകരം, ഓരോ ഇമേജ് പോയിന്റും പ്രകാശകിരണങ്ങളുടെ "പെൻസിൽ" കൊണ്ട് പ്രകാശിപ്പിക്കുന്നു.
ക്യാമറയുടെ മുൻവശത്ത് നിന്ന് നോക്കിയാൽ ചെറിയ ദ്വാരം (അപ്പർച്ചർ) കാണും. അപ്പേർച്ചറിലൂടെ പ്രവേശിക്കുന്ന എല്ലാ പ്രകാശകിരണങ്ങളും ഇമേജ് സെൻസർ/ഫിലിമിലെ (ഒബ്ജക്റ്റ് പോയിന്റ് കാഴ്ചയുടെ മേഖലയിലാണെങ്കിൽ) ഒരേ പോയിന്റിലേക്ക് കേന്ദ്രീകരിക്കും. ഒരാൾ ക്യാമറയ്ക്കുള്ളിലാണെങ്കിൽ, ലെൻസ് ഒരു പ്രൊജക്ടറായി പ്രവർത്തിക്കുന്നത് പോലെയാവും തോന്നുക. പ്രായോഗിക ഫോട്ടോഗ്രാഫിക് ലെൻസുകളിൽ ഒന്നിന് പകരം കൂടുതൽ ലെൻസ് ഘടകങ്ങൾ ഉൾപ്പെടുന്നു. അധിക ഘടകങ്ങൾ ലെൻസ് ഡിസൈനർമാരെ വിവിധ അബറേഷനുകൾ കുറയ്ക്കാൻ അനുവദിക്കുന്നു, പക്ഷേ പ്രവർത്തന തത്വം ഒന്നുതന്നെയാണ്.
നിർമ്മാണം
ലഘുചിത്രം| കാനൻ എൽഫിന്റെ, സൂം ലെൻസ് അസംബ്ലി ബോക്സ് ബ്രൌണിയുടെ മെനിസ്കസ് ലെൻസിലെന്നപോലെ ഒരു ഘടകത്തിൽ തുടങ്ങി, കൂടുതൽ സങ്കീർണ്ണമായ 20 ൽ അധികം ഘടകങ്ങളുള്ള ലെൻസുകൾ ഉണ്ട്. ഇതിൽ തന്നെ പല ലെൻസുകൾ കൂട്ടിച്ചേർത്ത ഘടനകളും അടങ്ങിയിരിക്കാം.
ലെൻസ് അസംബ്ലിയിൽ നിന്ന് ഇമേജ് പ്ലെയിനിലേക്കുള്ള ദൂരം ക്രമീകരിച്ചോ അല്ലെങ്കിൽ ലെൻസ് അസംബ്ലിയുടെ ഘടകങ്ങൾ ചലിപ്പിച്ചോ ആണ് സാധാരണയായി ലെൻസ് ഫോക്കസ് ക്രമീകരിക്കുന്നത്. പ്രകടനം മെച്ചപ്പെടുത്തുന്നതിന്, ചില ലെൻസുകൾക്ക് ഒരു ക്യാം സിസ്റ്റം ഉണ്ട്, അത് ലെൻസ് ഫോക്കസ് ചെയ്യുന്നതിനനുസരിച്ച് ഗ്രൂപ്പുകൾ തമ്മിലുള്ള ദൂരം ക്രമീകരിക്കുന്നു. നിർമ്മാതാക്കൾ ഇതിനെ വ്യത്യസ്തമായ പേരിൽ വിളിക്കുന്നു. നിക്കോൺ ഇതിനെ CRC (ക്ലോസ് റേഞ്ച് തിരുത്തൽ) എന്ന് വിളിക്കുന്നു; കാനൺ ഇതിനെ ഒരു ഫ്ലോട്ടിംഗ് സിസ്റ്റം എന്ന് വിളിക്കുന്നു; പിന്നെ ഹസ്സൽബ്ലാഡ്, മാമിയ എന്നീ കമ്പനികൾ ഇതിനെ FLE (ഫ്ലോട്ടിംഗ് ലെൻസ് ഘടകം) എന്ന് വിളിക്കുന്നു.
നല്ല ഒപ്റ്റിക്കൽ ഗുണങ്ങളും ഉരച്ചിലുകളോടുള്ള പ്രതിരോധവും കാരണം ലെൻസ് ഘടകങ്ങൾ നിർമ്മിക്കാൻ ഉപയോഗിക്കുന്ന ഏറ്റവും സാധാരണമായ വസ്തുവാണ് ഗ്ലാസ്. ക്വാർട്സ് ഗ്ലാസ്, ഫ്ലൂറൈറ്റ്,   അക്രിലിക് (പ്ലെക്സിഗ്ലാസ്) പോലുള്ള പ്ലാസ്റ്റിക്കുകൾ, ജെർമേനിയം, മെറ്റോറിറ്റിക് ഗ്ലാസ് എന്നിവയും ലെൻസ് നിർമ്മാണത്തിൽ ഉപയോഗിക്കുന്നുണ്ട്. ഉരച്ചിൽ വീഴാൻ സാധ്യതയുള്ളതിനാൽ ഏറ്റവും പുറത്തെ ലെൻസ് ഘടകം ഉണ്ടാക്കാൻ പ്ലാസ്റ്റിക് ഉപയോഗിക്കാറില്ല. ഗ്ലാസുകളെ അപേക്ഷിച്ച് അസ്ഫെറിക് ഡിസൈനുകൾ പോലെ അബറേഷൻ കുറയ്ക്കുന്ന ലെൻസുകൾ നിർമ്മിക്കാൻ പ്ലാസ്റ്റിക് ആണ് നല്ലത്. നിരവധി ഉയർന്ന പ്രകടനമുള്ള (ഉയർന്ന വിലയുള്ള) ലെൻസുകളിൽ ആധുനിക, ഹൈബ്രിഡ് ആസ്‌ഫെറിക്കൽ ഘടകങ്ങൾ ഉൾപ്പെടുന്നു, അതിനാൽ പ്ലാസ്റ്റിക് മൂലകങ്ങളുള്ള എല്ലാ ലെൻസുകളും ഫോട്ടോഗ്രാഫിക് ഗുണനിലവാരം കുറഞ്ഞവയാണെന്നത് പറയുന്നത് ശരിയല്ല. ഇന്ന്, മിക്ക ലെൻസുകളും ലെൻസ് ഫ്ലെയറും മറ്റ് അനാവശ്യ ഇഫക്റ്റുകളും കുറയ്ക്കുന്നതിന് വേണ്ടി മൾട്ടി-കോട്ടഡ് ആണ്. അൾട്രാവയലറ്റ് ലൈറ്റ് ഒഴിവാക്കാൻ ചില ലെൻസുകൾക്ക് യുവി കോട്ടിംഗ് ഉണ്ട്. ലെൻസ് ബോണ്ടിംഗിന് ഉപയോഗിക്കുന്ന മിക്ക ആധുനിക ഒപ്റ്റിക്കൽ സിമന്റുകളും യുവി പ്രകാശത്തെ തടയുന്ന തരത്തിലുള്ളവയാണ്, മറ്റൊരു യുവി ഫിൽട്ടറിന്റെ ആവശ്യകതയെ ഇത് നിരാകരിക്കുന്നു.
അപ്പർച്ചറും ഫോക്കൽ ലെങ്തും
ലഘുചിത്രം|ഒരേ ലെൻസിലെ വ്യത്യസ്ത [[അപ്പെർച്വർ|അപ്പർച്ചറുകൾ.]] വലത്ത്‌|ലഘുചിത്രം|ഫോക്കൽ ലെങ്ത് ഫോട്ടോഗ്രാഫ് കോമ്പോസിഷനെ എങ്ങനെ ബാധിക്കുന്നു എന്ന് വ്യക്തമാക്കുന്ന ചിത്രം. ഫോക്കൽ ലെങ്ത് മാറ്റുമ്പോൾ, രണ്ട് വസ്തുക്കൾ തമ്മിലുള്ള അകലം, പിന്നിലെ വസ്തുവിന്റെ വലുപ്പം, ഫ്രെയിമിൽ വരുന്ന ആകെ ഏരിയ എന്നിവയിലെ മാറ്റങ്ങൾ ശ്രദ്ധിക്കുക. ഒപ്റ്റിക്കൽ ലെൻസിന്റെ രണ്ട് അടിസ്ഥാന പാരാമീറ്ററുകൾ ഫോക്കൽ ലെങ്ത്, പരമാവധി അപ്പർച്ചർ എന്നിവയാണ്. ലെൻസിന്റെ ഫോക്കൽ ലെങ്ത് ഇമേജ് പ്ലെയിനിൽ പ്രദർശിപ്പിച്ചിരിക്കുന്ന ചിത്രത്തിന്റെ മാഗ്‌നിഫിക്കേഷനെ നിർണ്ണയിക്കുന്നു, ഒപ്പം അപ്പർച്ചർ ആ ചിത്രത്തിന്റെ പ്രകാശ തീവ്രത നിയന്ത്രിക്കുന്നു. ഒരു ഫോട്ടോഗ്രാഫിക് സിസ്റ്റത്തിന്റെ ഫോക്കൽ ലെങ്ത് കാഴ്ചയുടെ കോണിനെ നിർണ്ണയിക്കുന്നു. അതായത് ഹ്രസ്വ ഫോക്കൽ ലെങ്ത് ദൈർഘ്യമേറിയ ഫോക്കൽ ലെങ്ത് ലെൻസുകളേക്കാൾ വിശാലമായ കാഴ്‌ച നൽകുന്നു. ഒരു ചെറിയ എഫ്-നമ്പർ സൂചിപ്പിക്കുന്നത് വലിയ അപ്പർച്ചർ ആണ്. അപ്പർച്ചർ വ്യത്യാസപ്പെടുത്തിയാലും തെളിച്ചം വ്യത്യാസപ്പെടാതിരിക്കാൻ ഷട്ടർ സ്പീഡിൽ വ്യത്യാസം വരുത്തിയാൽ മതിയാകും.
ഫോക്കൽ ദൈർഘ്യം സാധാരണയായി മില്ലിമീറ്ററിൽ (മില്ലീമീറ്റർ) വ്യക്തമാക്കുന്നു, എന്നാൽ പഴയ ലെൻസുകളിൽ സെന്റിമീറ്റർ (സെ.മീ) അല്ലെങ്കിൽ ഇഞ്ച് അടയാളപ്പെടുത്തിയിരിക്കുന്നത് കണ്ടേക്കാം. സെൻസർ അല്ലെങ്കിൽ ഫിലിം ഡയഗണൽ ദൈർഘ്യം ലെൻസിന്റെ ഫോക്കൽ ദൂരവുമായി താരമയപ്പെടുത്തി ക്യമറ ലെൻസുകളെ ഇനി പറയുന്ന രീതിയിൽ തരം തിരിക്കാം:
ഫോട്ടോഗ്രാഫി ചരിത്രത്തിലെ ഏറ്റവും വിശാലമായ അപ്പർച്ചർ ലെൻസ് കാൾ സീസ് പ്ലാനർ 50 എംഎം എഫ്/0.7, ആണെന്ന് വിശ്വസിക്കപ്പെടുന്നു, ഇത് 1966 ൽ നാസ അപ്പോളോ ചാന്ദ്ര പ്രോഗ്രാമിനായി രൂപകൽപ്പന ചെയ്ത് നിർമ്മിച്ചതാണ്. ഈ ലെൻസുകളിൽ മൂന്ന് ലെൻസുകൾ ചലച്ചിത്ര നിർമ്മാതാവ് സ്റ്റാൻലി കുബ്രിക് തന്റെ ബാരി ലിൻഡൺ എന്ന സിനിമയിലെ രംഗങ്ങൾ ചിത്രീകരിക്കുന്നതിനായി വാങ്ങിച്ചിരുന്നു. മെഴുകുതിരി ഏക പ്രകാശ സ്രോതസ്സായി ഉപയോചിച്ച് ഷൂട്ട് ചെയ്യേണ്ട സീനുകൾക്ക് വേണ്ടിയാണ് അത് ഉപയോഗിച്ചത്.
ലെൻസിന്റെ തരങ്ങൾ
ഫോക്കൽ ദൂരം മാറ്റാൻ പറ്റാത്ത തരം ലെൻസുകളെയാണ് പ്രൈം ലെൻസ് എന്ന് വിളിക്കുന്നത്. ഫോക്കൽദൂരം മാറ്റാൻ പറ്റുന്ന തരം ലെൻസുകൾ സൂം ലെൻസ് എന്നാണ് അറിയപ്പെടുന്നത്.
മാക്രോ ലെൻസ്
സാധാരണയായി, വളരെ ചെറിയ വസ്തുക്കളും, പ്രാണികളെപ്പോലുള്ള ജീവജാലങ്ങളെയും ഒക്കെ വളരെ അടുത്ത് നിന്ന് പകർത്തുന്നതിന് സഹായിക്കുന്ന ലെൻസുകൾ ആണ് മാക്രൊ ലെൻസ് എന്ന് അറിയപ്പെടുന്നത്.ഒരു മാക്രോ ലെൻസ് ക്ലാസിക്കലായി കുറഞ്ഞത് 1:1 എന്ന അനുപാതമുള്ള ലെൻസാണ്. ലൈഫ് സൈസ് (1:1) മുതൽ ഉയർന്ന മാഗ്നിഫിക്കേഷൻ ഉള്ള ചിത്രങ്ങൾ പകർത്തുന്ന ഫോട്ടോഗ്രഫി രീതി മാക്രോ ഫോട്ടോഗ്രഫി എന്ന് അറിയപ്പെടുന്നു.
ക്ലോസ്-അപ്പ് ലെൻസ്
മാക്രൊ ഫോട്ടോഗ്രഫിക്ക് വേണ്ടി നിർമ്മിച്ചിട്ടുള്ള പ്രത്യേക പ്രൈമറി ലെൻസുകളുടെ സഹായം ഇല്ലാതെ തന്നെ മാക്രോ ഫോട്ടോകൾ എടുക്കാൻ സഹായിക്കുന്ന ലെൻസുകൾ ആണ് ക്ലോസ്-അപ്പ് ലെൻസുകൾ. അടുത്തുള്ള വസ്തുക്കളിൽ ഫോക്കസ് ചെയ്യാൻ, പ്രാഥമിക ലെൻസിന്റെ പവർ കൂട്ടുകയാണ് ഇത്തരം ലെൻസുകൾ ചെയ്യുന്നത്. ക്ലോസ്-അപ്പ് ലെൻസുകൾ, സാധാരണയായി ക്യാമറയുടെ ഭാഗമായ അല്ലെങ്കിൽ ക്യാമറയിൽ ഘടിപ്പിച്ചിടുള്ള പ്രധാന ലെൻസിന്റെ ഫിൽട്ടർ ത്രെഡിൽ മൌണ്ട് ചെയ്യുകയാണ് ചെയ്യുന്നത്.
വൈഡ്-ആംഗിൾ ലെൻസ്
സാധാരണ ലെൻസ് കൊണ്ട് എടുക്കാവുന്നതിലും കൂടുതൽ വിസ്താരത്തിൽ രംഗങ്ങൾ പകർത്താൻ സഹായിക്കുന്ന തരത്തിലുള്ള ലെൻസ് ആണ് വൈഡ്-ആംഗിൾ ലെൻസ്. സാധാരണ ലെൻസിന്റെ ഫോക്കൽ ലെങ്തിനേക്കാൾ ഗണ്യമായി ചെറുതായിരിക്കും വൈഡ് ആംഗിൾ ലെൻസുകളുടെ ഫോക്കൽ ലെങ്ത്. വൈഡ് ആംഗിൾ ലെൻസുകൾ നിശ്ചിത-ഫോക്കൽ-ലെങ്ത് ഉള്ളവയോ, സൂം ലെൻസുകളോ ആകാം.
അൾട്രാ വൈഡ് ആംഗിൾ ലെൻസ്
സാധാരണ വൈഡ് ആംഗിൾ ലെൻസുകളെക്കാൾ വീക്ഷണ കോൺ കൂടിയ ലെൻസുകൾ ആണ് അൾട്രാ വൈഡ് ആംഗിൾ ലെൻസ് എന്ന് അറിയപ്പെടുന്നത്. ക്യാമറയിലെ സെൻസറിന്റെ വലുപ്പവുമായി താരതമ്യപ്പെടുത്തുമ്പോൾ, ക്യാമറകൾക്ക് അനുസരിച്ച് ഇത്തരം ലെൻസുകളുടെ ഫോക്കൽ ലെങ്തും മാറും. ഫുൾ-ഫ്രെയിം ക്യാമറയിൽ 24 മില്ലീമീറ്ററിൽ കുറവ് ഫോക്കൽ ദൂരമുള്ള ലെൻസ് ആണ് അൾട്രാ വൈഡ് ആയി കണക്കാക്കുന്നത്.
ഫിഷ്ഐ ലെൻസ്
കർവിലീനിയർ ബാരൽ ഡിസ്റ്റോർഷനോടുകൂടിയ അൾട്രാ വൈഡ് ആംഗിൾ ലെൻസുകൾ ആണ് ഫിഷ്ഐ ലെൻസുകൾ.ഫിഷ്ഐ ലെൻസുകളിൽ, കുറഞ്ഞത് ഒരു ദിശയിലെങ്കിലും 180 ഡിഗ്രിക്ക് അടുത്തോ അതിന് മുകളിലോ ഉള്ള വിഷ്വൽ ആംഗിൾ ഉണ്ടാകും.
ലോങ്-ഫോക്കസ് ലെൻസ്
ഫോക്കൽ ദൂരം കൂടിയ ലെൻസുകൾ ആണ് ലോങ് ഫോക്കസ് ലെൻസുകൾ. ടെലിഫോട്ടോ, നീൺ-ടെലിഫോട്ടോ ഡിസൈനുകളിൽ ഇത്തരം ലെൻസുകൾ ലഭ്യമാണ്. ഏറ്റവും സാധാരണം ടെലിഫോട്ടോ ലെൻസുകളാണ്.
ടെലിഫോട്ടോ ലെൻസ്
ദൂരെയുള്ള വസ്തുക്കളെ അടുത്ത് കാണിക്കുന്ന തരം ലെൻസുകളാണ് ടെലിഫോട്ടോ ലെൻസുകൾ. വലിയ ഫോക്കൽ ദൂരമുള്ള ഇത്തരം ലെൻസുകളുടെ വീക്ഷണകോൺ കുറവായിരിക്കും.
പ്രത്യേക ഉദ്ദേശ ലെൻസുകൾ
ലഘുചിത്രം|ഒരു ടിൽറ്റ് / ഷിഫ്റ്റ് ലെൻസ്, ക്യാമറ ബോഡിയുമായി താരതമ്യപ്പെടുത്തുമ്പോൾ അതിന്റെ പരമാവധി ടിൽറ്റിൽ സജ്ജീകരിച്ചിരിക്കുന്നു.
ലെൻസ് ഡിസൈനുകൾ
ലഘുചിത്രം|കൊളാപ്സിബിൾ ലൈക റേഞ്ച്ഫൈൻഡർ ലെൻസ്
പുറം കണ്ണികൾ
വർഗ്ഗം:ഫോട്ടോഗ്രാഫി ലെൻസുകൾ
ദ ഡബിൾ ഹെലിക്സ്
അമേരിക്കൻ മോളിക്യൂളാർ ബയോളജിസ്റ്റും, ജനിതകശാസ്ത്രജ്ഞനും, ജന്തുശാസ്ത്രജ്ഞനും ആയ ജെയിംസ് ഡി. വാട്സൻ എഴുതിയ ഡി.എൻ.എയുടെ 'ഇരട്ടക്കോണി'മാതൃക കണ്ടുപിടിത്തത്തിന്റെ ആത്മകഥാപരമായ വിവരണമാണ് ദ ഡബിൾ ഹെലിക്സ്:എ പേഴ്സണൽ അക്കൗണ്ട് ഓഫ് ദ ഡിസ്കവറി സ്ട്രക്ചർ ഓഫ് ഡി.എൻ.എ. 1953-ൽ ഫ്രാൻസിസ് ക്രിക്ക്, വിൽക്കിൻസ്, വാട്സൻ എന്നീ മൂന്ന് ശാസ്ത്രജ്ഞർ ചേർന്ന് ഡി.എൻ.എ.യുടെ ഘടന കണ്ടുപിടിച്ചതിൻറെ അംഗികാരമായി മൂന്ന് പേർക്കും 1962-ലെ നോബൽ സമ്മാനം ലഭിച്ചിരുന്നു.